دکتۆر محەمەد ناسر سیمایی: بۆ ناسینی رەفتارەکانی هەرکەسێک، دەبێت بۆ قۆناغی هەرزەکاری بگەڕێیتەوە\nعێراق هەڵوێستی وەرگرت\nبەرپرسی بەتیولماڵی داعش دەستگیر کرا\nبۆ عێراق لە هێرش بۆ سەر ئێران نیگەرانە؟\nجەنەڕاڵەکانی ئەمریکا داوایەک ئاراستەی ترەمپ دەکەن\nدوو فراکسیۆن چاوەڕێ بڕیاری کۆمەڵی ئیسلامین\nئێران بە ڕێڕەوی عێراق چەک ڕەوانە دەکات\nپێنتاگۆن هێزێکی دیکە ڕەوانە دەکات\nهۆکاری سوتانی دەخڵودانی سنوری خورماتوو ئاشکرا دەکرێت\nئێران هۆشداری دەدەاتە ئەمریکا\nزیاتر لە هەزار پێشمەرگە خولێکی راهێنانیان تەواو دەکەن\nYou are at:Home»تەوەر»هەواڵ»تایبه‌ت»دکتۆر محەمەد ناسر سیمایی: بۆ ناسینی رەفتارەکانی هەرکەسێک، دەبێت بۆ قۆناغی هەرزەکاری بگەڕێیتەوە\nBy nuche.net on\t 2017/12/05 تایبه‌ت, تەوەری نوچەنێت\nکاریگەری ژیانی هەرزەکاری لەسەر داهاتووی مرۆڤ\nدەڵێن، کە هیتلەر دایکی نەخۆش بوو. لەتەمەنی مێرمنداڵیدابوو، کاتێک دەچێتە دەرمانخانەیەک بۆ دەرمان، بەهۆی کەمی پارەکەیەوە دەرمانەکەی نادەنێ. ئەویش دەرمانەکە دەدزێت، خاوەنی دەرمانخانەکە دوای دەکەوێت. کە دەگاتە ماڵەوە دایکی مردووە. هیتلەر لەوکاتەوە بڕیاری تۆڵەسەندنەوە دەدات. ئەو سەردەمەی دەگاتە دەسەڵات، ئەو شارە کاول دەکات کە دەرمانخانەکەی لێبووەو.بەر لەهەموو کەس خاوەنی دەرمانخانەکە دەکوژێت.\nبەپێی زانستی دەرونناسی، قۆناغی هەرزەکاری و پێش هەرزەکاری، بناغەی کەسایەتی مرۆڤن و بونیاتی کەسایەتی لەوێوە سەرچاوە دەگرێت. بۆیە بۆ ناسینی هەرکەسێک پێویستە بۆ ئەو سەردەمە بگەڕێیەتەوە. هەم پێویستە گرنگی تەواو بەو قۆناغەی ژیانی مرۆڤ بدرێت.\nدکتۆر محەمەد ناسر سیمایی، دەرونناس و مامۆستای زانکۆ، سەبارەت بە کاریگەری قۆناغی هەرزەکاری لەسەر کەسایەتی و ژیانی مرۆڤ دەڵێت” لەرووی زانستی دەرونناسییەوە، قۆناغی هەرزەکاری بنچینەو بنەمای کەسایەتی مرۆڤە. هەرچی شتی چاک و خراپە لە گەشەی هەرزەکارییەوە سەرچاوەدەگرێت. ئەوە روانگەیەکی زانستییەوە وەکو زانستی کیمیاو فیزیا وایە. ئەگەر ویستت کەسێک بناسی، دەبێ بگەڕێیەتەوە قۆناغی هەرزەکاری و تا بزانی ئەو رەفتارانە لە کوێوە سەرچاوەیان گرتووە. هەرچی شتی باش و خراپی مرۆڤە، لە قۆناغی تازە پێگەیشتنییەوە سەر هەڵدەدات”.\nدکتۆر سیمایی، نەک هەر قۆناغی هەرزەکاری، بەڵکو ئاماژە بە گرنگی و کاریگەرییەکانی تەمەنی پێش هەرزەکاریش دەکات و دەڵێت” زۆربەی دەرونناسان رایانوایە، کە بنچینەی کەسایەتی مرۆڤ، لەتەمەنی شەش ساڵانەوە سەرچاوە دەگرێت. لەوەش زووتر بۆ نمونە ئەگەر منداڵێک لە کاتێ گاگۆڵکێ کردندا لە شتێ بترسێت، تا دەیان ساڵ ئەو ترسە لەگەڵیدا گەورەدەبێت. کەواتە قۆناغی بەر لە هەرزەکاریش بنچینەیەو لە قۆناغی هەرزەکاریدا بیروباوەڕەکان دەق دەگرن”.\nئەو دەرونناسە، قۆناغی هەرزەکاری، بە قۆناغی لوتکەتی تواناکانی مرۆڤ دەخاتەروو-و پێیوایە، هەرچی قیەم و بەهای مرۆڤە لەوێوە سەرچاوە دەگرێت” هەرزەکار، کاتێک توانای بیرکردنەوە لە چەمکی روت و داماڵراوی دەستکەوتووەو زیرەکییەکەی گەیشتۆتە لوتکە، لەوکاتەدا قیەم و بەهای سیاسی، ئاینی، کۆمەڵایەتی، نیشتیمانی و ئابوری چۆن دەق دەگرێ، بە تێکەڵەیەک لە لەو قیەم و بەهایانەی کە قوتابخانەو ژینگەو خێزان پێی دەدەن، دەبنە بناغەی کەسایەتی و بیروباوەڕی ئەو، ئەوە بابەتێکە کە لە زانستی دەرونناسیدا یەکلا بۆتەوە”.\nدکتۆر سیمایی، بەسەرهاتی زۆر لە کەسانی بەناوبانگی ئاینی و نیشتیمانی، یان دیکتاتۆر دەخاتەروو-و باس لە بەسەرهاتی لینین دەکات، کە لەتەمەنی یانزە ساڵیدابووە، کاتێک براکەی لە سێدارە دراوە، لینین بەو روداوە تووشی شۆک بووەو دواتر بە دەنگی بەرز هاواردەکات و دەڵێت” تۆڵەی براکەم دەکەمەوە” ئەوەبوو کاتێک گەورەبوو، دەستیکرد بە کاری سیاسی وحزبی دروستکردو حکومەتی سەرمایەداری روسیای روخاند. کەواتە دەکرێت روداوەکانی دەساڵ و یانزەساڵیش، ببنە سەبقێک بۆ داهاتووی کردارو رەفتاری ژیانی مرۆڤ.\nسەبارەت بە بەڵگە زانستییەکان، دکتۆر سیمایی، ئاماژە بۆ سستمی بەهاکان دەکات” توێژینەوەی گەورەمان لەسەر سستمی بەهاکان لە رابردوو و ئێستاشدا هەیە، لە خوێندنگە کاندا لێکۆڵینەوەی زۆر لەسەر ئەو بابەتە کراوە، لە جیهاندا بایەخی زۆر بەم جۆرە لێکۆڵینەوانە دراوە، لە رۆژهەڵاتی ناوەڕاستیش لە تاران زۆر گرنگی پێدراوە، هەروەها عیراق و کوردستانیش بەکەمی ئەنجامدراوە. بۆ ناسینی کەسێک زانستی دەرونناسی، دەڵێت، سستمی بەهاکانی هەڵبسەنگێنە. ئایا ئەو کەسە بەهای نیشتیمانی، ئابوری، سیاسی، کۆمەڵایەتی، ئاینی، جوانناسی و هونەر لای گرنگن؟ ئەو بەهایانە حەوت دانەن لە پۆلێنی وایت. دوای ئەوە دەچیتە قۆناغی زانکۆی، کە ئایا بەهاکانی وەک خۆی ماون؟ یان چەند گۆڕانکارییان بەسەرهاتووە. بێ گومان گۆڕانکاری رویداوە، بەڵام بنچینەیی نین”.\nئەو دکتۆرە، کەسایەتی مرۆڤ بە هەیکەلی بینایەک دەچوێنێ، کە ئەگەر بناغەکەی تێکراو هەیکەلی دروستکرا، هەرچۆنێک بێت تۆ ناتوانی ئیتر گۆڕانکاری بنەڕەتی تێدابکەی، تەنیا دەتوانی دەستکاری دەرگاو پەنجەرەی بکەی، یانیش بۆیەی بکەیتەوە، واتە ئەوەی تۆ دەتوانی بیگۆڕی شتانی لق و پۆپ روکەشن”.\nگرنگی قۆناغی هەرزەکاری لە ئاستێکە، کە زۆربەی زانایانی دەرونناسی و کۆمەڵناسی، لەسەر ئەوە هاوڕان، کە بنچینەی دامەزراندنی کەسایەتی مرۆڤە، بۆیە زۆرترین توێژینەوەو لێکۆڵینەوەی دەرونناسان لە وڵاتە پێشکەوتووەکان، لەسەر قۆناغی هەرزەکارییە.\nهەروەها دەرووناسان دەڵێن، ئەو قۆناغە لوتکەی زیرەکی و تێگەیشتنە. هەربۆیە دەرونناسان و کۆمەڵناسان، جەختیان لەسەر کەمکردنەوەی تەمەنی دەنگدان و خۆپاڵاوتن لە بیست و پێنج ساڵ کردە هەژدەساڵ، حکومەتەکانیان ناچار بەوەکرد کە ئەم بڕیارە گرنگە لەبەرژەوەندی گەنجان و هەرزەکاران بدەن.\nدکتۆر سیمایی جەخت لەکاریگەری دەرونناسان و کۆمەڵناسان دەکاتەوە دەڵێت، زۆربەی دەرونناسان، کە کاریگەرییان لەسەر زانستی کۆمەڵایەتی مرۆڤی هەیە، هەروەها لەسەر زانستی سیاسی و زانستی راگەیاندن، هەمویان دەزانن کە هەست و نەستی کەسی هەرزەکار چەند گرنگە، چەند قورس و سەرەکییەو چەند دەبێتە پاشخان و بنەما، بۆ داهاتووی وەچەکان وکۆمەڵگەیەک، ئەوە بە هیچ شێوەیەک بابەتێک نییە کە بڵێم دەرونناسێکمان هەیە ببێتە قوتابخانەیەک و گرنگی و بایەخی یەکجار زۆری پێنەدابێت. دەرونناسانی گەشە، گرنگی زۆر ورد، بە قۆناغەکانی پێشتریش دەدەن. دەڵێن، تەمەنی شەش ساڵان و هەشت ساڵان، لە شتەکان تێدەگات و وەری دەگرێت، لە یانزەوە تا شانزە تێکەڵی تێگەیشتنی تر دەبێت و تۆکمەترو ئاڵۆزتردەبێت و لە هەرزەکاریدا ئەو بیروباوەڕە دەق دەگرێت. واتە دەرونناس هەیە ئەوا قۆناغەکانی تریشی بۆ گرنگە”.\nبەپێی زانستی دەرونناسی، قۆناغی هەرزەکاری و پێش هەرزەکاری، بنەمای رەفتارە ئاڵۆزو تێکەڵەکانی مرۆڤن، بەشی زۆری دیاردە مرۆییەکان، لەو تەمەنەوە هەڵدەقوڵێت.\nهەروەها بەپێی بیردۆزەکانی بینۆسایمۆن، بۆدیناڤ، بی ئای جوێ، زۆربەی بیردۆزە سەرەکییەکانی قۆناغی گەشە، دەڵێن، توانای زیرەکی لەیانزەو دوانزەوە زۆربەرزدەبێتەوەو رەوتێکی خێرا دەگرێتە خۆی. زیادکردن و پەرەسەندن و قوڵ بوونەوەی هەتا هەژدەو نۆزدە ساڵە، ئەوەی پەیوەندی بە زیرەکی و زیرەکی فێربوونەوەهەبێ. هەمووی لەوتەمەنە قورسایی خۆی وەردەگرێ و دەگاتە لوتکە.\nدکتۆر محەمەد ناسر سەبارەت بە هەڵسەنگاندی زیرەکی هەرزەکار دەڵێت” ئەگەر هەڵسەنگاندنی زیرەکی بکەی، هەڵەسەنگاندنی کەسێکی هەژدەساڵ، لەگەڵ تەمەنی چل ساڵ و شەست ساڵ هیچ جیاوازی نییە.تەنیا جۆری زانیاری دەگۆڕێت. راستە لەرووی ئەزمونەوە جیاوازترەو شتێک دێتەسەری ، بەڵام توانای فێربوون و توانای تێگەیشتن لە شتی قوڵ و قورس و ئاڵۆز، تێگەیشتن لە شتی چەمکی روت و ئاڵۆزو داماڵراو، کرۆکی زیرەکی و تێگەیشتن، من دەڵێم بەداخەوە لە دوای هەژدەساڵ، هیچ گۆڕانێکی وای بەسەردا نایەت، یانی ئەگەر لە کەسێک بپرسی کیلۆیەک ئاسن قورسە یان کیلۆیەک لۆکە، جۆری وەڵامدانەوەو لێکدانەوەو گەیشتن لەدەقەکان، لە زانیاری پاساوهێنانەوەکەی لە حەڤدەوهەژدە ساڵ، لەگەڵ چل و پەنجاساڵ هیچ جیاوازی نییە”.\nئایا رونەدانی گۆڕانکاری لە هەموو مرۆڤەکاندا وەکو یەکە؟ دکتۆ سیمایی، ئەویش دەگەڕێنێتەوە جۆری بیرکردنەوەی قۆناغی هەرزەکاری” گۆڕان لەکەسێکدا روودەدات، کە لە هەرزەکاریشدا زۆر بە گومان بووبێت لەسەر تێگەیشتن لە شتێ، هەرزەکار شەو کە دەخەوێ بەرۆژ کە بەشەقامێکدا دەڕوات، چەندین جار بیرو رای خۆی دەگۆڕێت، بۆیە ئەگەر بە شێوەیەکی کاتی، لە پانزە تا حەڤدە ساڵ بیرێکی ئاینی یان شیوعیەتی زۆت توندی هەیە، چونکە لە سیانزەو چواردە پێشتر مومارەسەکانی بە گومانەوە کردووە، بۆیە ئەگەری هەیە لە چل و پێنج و پەنجا بگەڕێتەوە سەر ئەو گومانە سەرەتاییانەی. ئەگەر مێرمنداڵێک لە هەشت و نۆ ساڵیدا، حەزی بە پشکنین کردبێ و ئازادبێ بووبێ لە پشکنین و لێکۆڵینەوە، حەزی لە متابەعەی شتەکان هەبێت، ئەو منداڵە لە هەرزەکاریدا زۆر شت وەردەگرێت، واتە رێکخستنەکان و دەق دانەکەی ئەگەری هەیە گومانێکی تێدابێت، ئەو گومانە لە چل و پێنج و پەنجا سەر هەڵدەداتەوە. هەرزەکارێک کە لەو قۆناغە جۆرێک ئازادی و دیموکراتی، لەژیانیدا هەبێت، دەتوانێ دیسان پێداچوونەوە بە بۆچوونەکانی بکات و بگۆڕێت، بەڵام ئەگەر لە منداڵییەوە هەر دەق گرتوو بێت و مل کەچی مامۆستاو گەورەکانی بێت، یان عەشیرەتێک، لە گەنجیشدا هەمان شێوە شتێ وەردەگرێ و دواییش هەر ئەوەی لێ دەردەچێت و گۆڕانکارییەکی وای بەسەردا نایەت واتە ئەوە بەپێی پەروەردەیە، ئەگەر پەروەردەکەی گۆڕانخواز و ئازادیخوازبێت و بتوانێ پرسیاری ورد لەسەر شتەکان لە گەورەکانی بکات، ئایا یەو شتانە راستە؟ ئەوا لە قۆناغی گەنجی و سی و چل هەتا شەست ساڵیش بۆی هەیە بە گومانەوە سەیری شت بکات و گۆڕان، لە تێگەیشتن و هەڵوێستی رووبدات”.\nئایا مانەوەی کاریگەری شتەکانی قۆناغی هەرزەکاری، لە گەنجی و قۆناغەکانی دواتردا بە ئاگاییەوە مومارەسە دەکرێت؟ یان دەکرێت ئێمە بێ ئاگاییانە شتەکان جێبەجێ بکەین؟ کاریگەری ئەو قۆناغە لەسەر سیاسی و رۆشنبیرو نوسەران چەند؟ دکتۆر ناسر دەڵێت”ناکرێ سیاسی، رۆشنبیر، نوسەر.. هیچ کەسێک لە داهاتووی کاریدا، لە ژێر کاریگەری قۆناغی هەرزەکاریدا نەبێت. هەرچی ئێمە بە گەورەیی ئەنجامی دەدەین بە دڵنیاییەوە کاریگەری قۆناغی هەرزەکاری و منداڵی و مێرمنداڵیشی بەسەرەوەیە. شتێ هەندێ جار نا هوشیارە و بێ ئاگایە، رەنگە خۆت هەربیرت نەمابێ کە ئەو رەفتارە لە کوێی هەرزەکاریتەوە سەر دەردێنێ، لە کوێوە سەرچاوە دەگرێ، شتی هەرزەکاری زیاتر لەبیردا دەمێنێتەوە، رەنگە هەموومان بیرمان بێتەوە کە لەسەر کورسییەکانی ئامادەیی و ناوەندی لەگەڵ هاوپۆلەکانمان چ بیرۆکەیەکمان هەبووەو حەزمان دەکرد ئەو شارە چۆن جوان بکەین، چۆن پەیوەندی خێزانی پتەوتر بکەین و ژینگە خۆش بکەین. ئەوکاریگەرییە لە ئیش و کاری داهاتودا، هەندێ جار بە ئاگاو هەندێجاریش ناخودئاگایە”.\nدکتۆر سیمایی، نمونەیەکی تر لەسەر گرنگی قۆناغی هەرزەکاری دەخاتەروو، پێیوایە ئەگەر بتوانرایە تێگەیشتنی قۆناغی هەرزەکاری گۆڕانکاری بنچینەیی بەسەردابێت، ئەوائەگەر گۆڕانکاری ئەوها بکرابوایە، دەبوایە لە ژێر کاریگەری پەروەردەی عەلمانی و ئاینی، خراپەکاری لەناو رەگەزی مرۆڤدا کەم بووبایەوە” هەزاران ساڵە ئەو هەموو قوتابخانەی پەروەردەی ئاینی و عەلمانی هەیە. ئەوهەموو کتێب و نوسراوو ناوەندە بۆ چاکسازی مرۆڤ هەن، هێشتا دەبینی هەندێ تەماح و دزی و خراپەکاری بەردەوامە، لەبەرئەوەی گرنگی پێویست بە قۆناغی هەرزەکاری و پێش هەرزەکاری نادرێت، لە مزگەوت و هەموو شوێنەکانی تر، کاتێک رێزت دەگرن و دەتوانی دانیشی گوێ لەشت حسابت بۆ دەکەن، تەمەن بۆتە بیست و پێنج و سی ساڵ، کاتێ مامۆستا دێ بیردۆزی کۆمەڵایەتی و دەرونی و پەروەردەیی باشت پێدەڵێ و رۆشنبیریت فێردەکات، بیست یان بیست و پێنج ساڵتە. شتە خراپەکان کاریگەری خۆی کردووە، دوای ئەوە هەوڵی راستکردنەوەی مرۆڤ دەدەن، کە گۆڕانکاری بنەمایی و جەهەری زۆر گرانە. لەسەر رووی گۆی زەوی، سێ چوار هەزار ساڵە چەندین دیکتاتۆر دێت و دەڕوات، چەندین شەڕو وەحشی گەریەتی روودەدات، چونکە گۆڕانکاری جەوهەری رونادات، لە بنەماوە گرنگی بە پەروەردەی منداڵ نادرێت.\nئێمە لە تەمەنی زووەوە نە مامۆستا ونە دایک و باوک هەست بەو گرنگییە دەکەن، کە بەقەد هەستیاری قۆناغەکە گرنگیت پێبدەن، ئەگەرنا بە گوێ گرتن لە پێغەمبەرەکان و فەیلەسوف و زانایان، خۆمانمان رێک دەخستەوە”.\nئەو دەرونناسە، نموونەیەکی تر لەسەر قۆناغی مێرمنداڵی دێنێتەوە، کە چەندە کاریگەرە لەسەر داهاتووی مرۆڤ و کۆمەڵگە” منداڵ هەبووە، دوای ئەوەی لە ئیمتیحان دەرنەچووە. لەماڵەوە هەردوو کۆترەکەیان سەربڕیوە وپێیان گوتووە، بەهۆی ئەمانەوە دەرنەچووی، یان بەبەرچاوی هاوڕێکانیانەوە شکاندویانە و جنێویان پێداوە، لەو کاتەدا ئەو ترس و شەرمەی دەچێتە دڵی ئەو منداڵە، هەتاهەتایە لە دڵ و هزری دەرناچێت. لە شەست ساڵانیش بیری بکەوێتەوە دڵی پێی توند دەبێت. لە داهاتوودا گەیشتبێتە هەرپلەو پایەیک ئەو روداوە لە هەست و نەستیدا ماوەتەوە. ئیللا مەگەر بخرێتە لای پسپۆڕێکی دەرونی باش و دەیان جەلسەی بۆبکرێت، کە ئەویش دڵنیانی کە ئایا چەند کاریگەری دەبێت”.\nدڵشکاندن قەت چاری نییە.دکتۆر ناسر، هاوکات باس لە دڵشکانی ئەو قۆناغەش دەکات، کە زۆرجار لە داهاتوو کارەساتی ناوەتەوە” هەبووە لە شانزە حەڤدا ساڵاندا، رەزفزێکی لە کچێک وەردەگرتووە دوای ئەوە تاماوە نەیتوانیوە هاوسەرگیری بکات. هەموومان کەم تا زۆر کەسێک دەناسین کە زۆر مرۆڤی باشەو هەموو تواناکانی ماددی و جسمییان تەواوە، بەڵام هاوسەرگیریان نەکردووە، هۆکاری سەرەکی ئەوە دڵشکانە”.\nلە فایلی ژیانی زۆر لە دیکتاتۆرەکاندا هەیە، کە ئەوان لە تەمەنی منداڵی یان پێش هەرزەکاری توندوتیژیان بەرامبەر کراوە. یان زۆرجار پاشاکان شەڕی گەورەیان ئەنجامداوە، تەنیا لەبەرئەوەی لە تەمەنی هەرزەکاریدا کچێکی ئەو عەشیرەتە رەفزی داوەتێ، هەروەها پاشای قاجاری ئێرا هەبووە، کە تەمەنی شەست ساڵ بووە، بەڵام لە ژێر کاریگەری دایکیدابووەو بە قسەی ئەو چەندا وەزیرو کاربەدەستی کوشتووە. نەسرەدین شا، یەکێک بووە لەوان. هەرچەندە ئەوان بە رواڵەت، مرۆڤی عاقڵ و ژیر بوون، دەبوایە بە ئاسانی ئەو کێشانە چارەسەر بکەن، بەڵام شتەکانی منداڵی و هەرزەکاری ئەوەندە کاریگەرن، کە نەهێشتنی کاریگەرییەکانیانی لە داهاتوودا ئەستەمە.\nدکتۆر سیمایی، سەبارەت بە رای دەرونناسانی گەشەی منداڵ دەڵێت” دەرونناسەکانی گەشەی منداڵ، وەکو فرۆید، هەر لە بنەمادا گەشبین نەبوون بە چارەسەرکردنی کێشەکانی مرۆڤ لەسەر گۆی زەوی، دەرونناسییەکی رەشبینیان هەبووە، چونکە دەزانن کە کاریگەرییەکانی ئەم قۆناغانەی گەشە چەندە لەسەر داهاتووی مرۆڤ، لە کاتێکدا کەس ئەو گرنگییەی پێنادات. یان زیندەوەرناسی وەکو داریون، دەیگوت، ئێمە چۆن کە لە رەچەڵەک لەگەڵ دڕندەدا لەو دارستانانە ژیاوین، ئێستا کەسی ئاشتیخوازمان لێ دەردەچێ؟ بۆیە هەتا هەتایە ئەو کودەتاو فێڵ و خیانەتە بەشێکی گەورە لە ژیانمان دەگرێتەوەو ناتوانین زۆر بچوکی بکەینەوە. هیچ شتێ بەبێ کاریگەری و ئەسڵ و ئەساس نییەو کاردانەوەی خۆی هەر دەبێ”.\nئایا کاریگەری حزبە پەروەردەییەکان، یان ئایین و ئایدۆلۆژیا لە قۆناغی هەرزەکاری و هەندێ جارێش سەرەتای گەنجی، کاریگەری لەسەر داهاتووی کەسایەتی چٶن دەبێط و ئەگەری گۆڕانکاری هەیە؟ دکتۆر سیمایی، ئەوە بۆ سێ فاکتەر دەگەڕێنێتەوە، کە فاکتەری بایۆلۆژی و پەروەردەو ئەو شوێن و رەهەندانەیە کە ئەو کەسە بۆ یەکەم جار کەوتۆتە ژێر کاریگەرییان”بینای مەغزی و جۆری هاوکاری نیو بازنەی چەپ و راستی مێشک، پێکهاتنی ئەو سەنتەری قسەکردن و لێکدانەوەو شیکاری، واتە بیانای مێشک رۆڵی هەیە لەگۆڕانکاریدا، جیاوازی تاکەکەسی لە پێکهاتنی مێشکماندا هەیە. سەرەکیترین کاریگەری هەیە. هەتا ئەگەر دووکەسی دوانەش بن هێشتا جیاوازی لە بینای مێشکماندا هەیە، کە لە هەربەشێکدا بێ نمونەو بێ هاوتایە، فاکتەری دووەم، پەروەردەی دایک و باوکە لە سەرەتاکانی تەمەنی مرۆڤ، بەتایبەت تەمەنی یەک تا سێ ساڵی و دواتر زۆر گرنگە، ئەگەر دایک و باوک واپەروەردەیان کرد کە ئازاد بیر بکاتەوەو گۆڕانکاری بە عەیبە نەزانێت، کە گەورەبوو گۆڕانکاری بە عەیبە نازانێ، بەڵام پێچەوانەکەی یان وەرناگرێت یان کە وەری گرت و پێگەیشت پێی شەرمە پەشیمان بیتەوە، لەبەر ئەوەی پەروەردەی داخراو بووە. فاکتەری سێیەم، ئایا ئەو کەسە لەو حزب یان ئاینە، دەکەوێتە کام گۆشەو رەهەندەوە، یەکەم مزگەت یان یەکەم حزب، کام حزبە بووە، کە پەیوەندی پێوەکردوون، هەروەها یەکەم مامۆستا پەروەردەی داوە کەسێکی لاستیکی و نەرم و نیان بووە، یان توندڕەو بووە، ئایا ئەو مزگەوتەی هاتوچۆی کردووە مەلاکەی و هاتووچۆکارانی، موسوڵمانی نەرم و نیان بوون یان توندڕەوە؟ یەکەم کەسی ناو حزب کە پەروەردەی لە ئەستۆبووەو ئەو پێی کاریگەر بووە، کەسێکی نەرم و نیان و لاستیکی بووە یان کەسێک کە گۆڕنکاری بە عەیبە دەزانێ و فکرێکی تونێلی و رەهێڵی هەیەو ئەسیری کەسایەتییەکی داخراوە. هەتا ئەو تیپی یەرییەی پێی کاریگەرە، ئەوانە هەموو لەسەر کەسایەتی مرۆڤ کاریگەرن”.\nئەم دەرمانە لە کوردستان مەترسیدارە\n2019/05/25 0 دوو فراکسیۆن چاوەڕێ بڕیاری کۆمەڵی ئیسلامین\n2019/05/25 0 هۆکاری سوتانی دەخڵودانی سنوری خورماتوو ئاشکرا دەکرێت\n2019/05/24 0 ئەم دەرمانە لە کوردستان مەترسیدارە\n2019/05/24 0 بەگریانەوە دەستی لەکارکێشایەوە\n2019/05/06 0 پۆستێکی فەیس بوکی باڵیۆزخانەی ئەمریکا، بەرپرسە شیعییەکانی هەژاند\n2019/04/29 0 سێ سیناریۆ لەبارەی ململانێکانی واشنتۆن و تاران


نووچە نێت | ڕاستگۆیی بێ لایەنی| هیچ كاندیدێكى هه‌رێمى كوردستان له هه‌ڵبژاردنه‌كانى عێراق دوورنه‌خراوه‌ته‌وه\nJune 2021 14 - 16:57:01\nحسێن رەقیب بەڕێوەبەری کۆمسیۆنى هه‌ڵبژاردنه‌كان لە هەولێر بە نوچەنێتی راگەیاند، هیچ لە کاندیدە دوورخراوەکانى هه‌ڵبژاردنه‌كانى عێراق خەڵکی هەرێمی کوردستان نین، تا ئێستایش هیچ کاندیدێک بە خواستی خۆی داوای کشانەوەی نەکردووە.\nکۆمسیۆنی باڵای هەڵبژاردنەکانی عێراق تا ئێستا دەیان کاندیدی دوورخستۆتەوە، بەهۆى تێوەگلانیان لە تاوان و یانیش پەیوەندییان بە پۆستی ئەمنی و سەربازیەوە هەیە، رۆژی شەممەی رابردوو جومانە غلای گوته‌بێژ كۆمسیۆنى باڵاى هه‌ڵبژاردنه‌كان رایگەیاند ١٣٥ کاندیدی تریش دوور دەخرێنەوە و پرۆسه‌ى وردبینى له دۆسیه‌ى كاندیده‌كانیش به‌رده‌وامه.\nئەمڕۆ دووشەممە 14ى حوزه‌یران دووپاتی کردەوە حسێن رەقیب بەرپرسی كۆمسیۆن لە هەولێر لە لێدوانێک بۆ نوچەنێت گوتى، "هیچ یەکێک لەو کاندیدە دوورخراوانە خەڵکی هەرێمی کوردستان نین".\nجیا لە دوورخستنەوە، کۆمسیۆنى باڵاى هه‌ڵبژاردنه‌كان تا ٢٠ ى ئه‌م مانگه دەرفەتی داوەتە ئەو کاندیدانەی کە بە خواستی خۆیان دەکشێنەوە و داواکاری کشانەوە پێشکەش بكەن، بەرپرسی کۆمسیۆن لە هەولێر ئەوەشی راگەیاند، هیچ کاندیدێک لە کوردستان داوای کشانەوەی نەکردووە.\nحوسێن رەقیب لە کۆتایی لێدوانه‌كه‌ى بۆ نوچەنێت، باسی لەوە کرد خەڵکێکی زۆر فۆرمی دامەزراندنیان لە کۆمسیۆن پڕكردووه‌ته‌وه، فشارێکی زۆریان لەسەر ماڵپه‌ڕى كۆمسیۆن دروست كردووه ، كه‌چى به ئامار تا ئێستا دیار نییە چەند کەس فۆرمی دامەزراندنی پڕکردۆتەوە.\nبڕیاره له 10ى مانگى تشرینى یه‌كه‌مى ئه‌مساڵ هه‌ڵبژاردنى پێشوه‌خته‌ى په‌رله‌مانى عێراق به‌ڕێوه‌بچێت.


دۆزینه‌وه‌ی چوار تونێل و خەندەقێکی داعش له سه‌لاحه‌ددین - Mehr News Agency\n2 rêbendanê 2019 - 10:25\nNews Code 24038\nدۆزینه‌وه‌ی چوار تونێل و خەندەقێکی داعش له سه‌لاحه‌ددین\nدەزگای هەواڵگریی سەربازیی سەربە وەزارەتی بەرگریی عێراق، لە زنجیرە چیای مەکحول لە پارێزگای سەڵاحەدین چوار تونێل و خەندەقێکی داعشیان دۆزییەوە.\nبه ڕاپۆرتی ئاژانسی هه‌واڵی مێهرله ئێن ئارتی ، بەڕێوەبەرایەتیی دەزگای هەواڵگریی سەربازی عێراق رایگه‌یاند: لەکاتی ئۆپراسیۆنێک بۆ کێوماڵکردنی زنجیرە چیای مەکحول لە پارێزگای سەڵاحەدین، بە هاوکاریی شانەکانی هەواڵگری و هێزەکانی دژەتیرۆر و هێزە سەربازییەکان و حەشدی شەعبی و هێزی ئاسمانی، هێرشکرایە سەر ئەو ناوچانەی کە گومان هەبووە چەکدارانی داعشیان تێدابێت لە زنجیرە چیاکە، دوای گەڕان و پشکنینی ورد توانراوە چوار تونێل و خەندەقێک ئاشکرابکرێت.\nڕاشگه‌یاند که درێژییەکەی ئه‌و تونێلانه ٣٠ مەترە و چەکدارانی داعش بۆ خۆحەشاردان و حەوانەوە بەکاریان هێناوە.


فۆڕمی تۆمارکردنی بابەت | 14-02-2015\n- کەسوکاری پێشمەرگە دیلەکانی ئەمدواییەی شەڕەکانی کەرکوک گردبوونەوەیەکیان سازدا و داوای ئازادکردنی کوڕەکانیان لە حکومەت دەکەن. - شەوی رابردوو شەڕڤان و پێشمەرگە دوو ناوچەی گرینگیان لە باشووری کۆبانی رزگار کرد و ژمارەیەکی زۆریش تیرۆریستی داعشیان کوشت. - بومەلەرزەیەک بەگوڕی 3.3 پلە بەپێی پێوەری رێختەر شاری کەرکوکی هەژاند و هیچ زیانێکی گیانیی و ماڵیی بەدواوە نەبوو. - بەرامبەر بێبەشکردنیان لە مافەکانیان و ئەنجامدانی پێشێلکاری بەرامبەریان، پزیشکە پلە بەندەکانی سلێمانی و هەولێر مانگرتنیان راگەیاند و بنکە تەندروستییەکانیان چۆڵکرد.


لەبارەی پڕکردنەوەی غازی ماڵان بڕیارێکی نوێ دەرکرا.. لێرەوە بڕیارە نوێکە بزانە..\nبڕیارێکی نوێ لەبارەی پڕکردنەوەی غازی ماڵان دەدرێت\nهەموو ساڵێک لە وەرزی زستاندا هاووڵاتیان بەدەست قەیرانی بێ غازی دەناڵێنن ئەویش بە هۆی کەم بوونەوەی کارەبای نیشتیمانی خواست لەسەر بەکار هێنانی زۆپای غاز زیاد دەکات لە ئێستاشدا بڕیار دراوە ئەو هاووڵاتیانەی لە بەنزینخانەكانەوە نزیكن بچن بتڵەكانیان لە غازی )ئێڵ پی چی) ی بەنزینخانەكان پڕبكەنەوە.\nئەمڕۆ هەینی ٢١ی کانوونی دووەم، بەهمەن قادر، وتەبێژی بەنزینخانەكانی سلێمانی ڕایگەیاند "بەهۆی دۆخی كەشوهەوا و سەختی هاتوچۆوە لە ئێستادا هاووڵاتیان دەتوانن لە ڕێگای ئەو بەنزینخانانەی لێیانەوە نزیكە و غازی (ئێڵ پی جی) ئۆتۆمبێل دەفرۆشن غازی ماڵەكانیانی لێ پڕبكەنەوە".\nلە ئێستاشدا نرخی یەك لیتر غازی شل لە بەنزینخانەكان ٥٧٥ دینارە و بەوەش پڕكردنەوەی بتڵێك غاز نرخەکەی ١٠ هەزار دینار لەسەر هاووڵاتیان دەكەوێت .\nئەمەش لەکاتێکدایە، لە نیشتیمانێکی پڕ لە نەوت و غازدا ، هاووڵاتیان لە هەموو بارودۆخێکدا بەدەست نەبوون و گرانی سووتەمەنییەوە یان هەر کێشەیەکی تر دەناڵێنن لە ساڵی ڕابردووەوە، نرخی بەنزین و دواتر نەوت و ئێستاش غاز گران كراوە و حكومەتیش تەنها نەوت وغاز و سوتەمەنییەکان بە دەرەوە دەفرۆشێت.


ھەوەکا پاقژکرنێ ل کەمپا بێرسڤێ٢ ھاتە ئەنجام دان | رێڤەبەریا کار و بارێن خوە پاراستنا ساخلەمیێ\nھەوەکا پاقژکرنێ ل کەمپا بێرسڤێ٢ ھاتە ئەنجام دان\nadmin | يوليو 27, 2016 | چالاکی | لا توجد تعليقات\nژ پێخەمەت پاراستنا گیانێ ئاوارەیێن دناڤ کەمپان دا، ئەڤرۆ رێڤەبەریا کاروبارێن خوپاراستنا ساخلەمیێ ل پارێزگەھا دھۆکێ ب ھەفکاری دگەل بۆردا کاروبارێن مروڤایەتی و ب پشتەڤانیا رێکخراوا UNICEFھەوەکا پاقژکرنێ ل کەمپا بێرسڤێ٢ ئەنجام دا.\nئەحمەد قەدشی سەرپەرشتێ ھەوا ناڤھاتی دیارکر، د چارچووڤێ پرۆژەیێ رەوشەنبیریا ساخلەمیێ یێ کو چەند مەھە ل کەمپێن بێرسڤێ٢ و خانکێ دھێتە ئەنجام دا ھەر سێ مەھا ھەوەکا پاقژیێ ب پشکداریا تیمێن رەوشەنبیریا ساخلەمیێ و کارگێریا کەمپا و خوەبەخش و سازیێن دناڤ کەمپێ و ئاکنجیێن کەمپێ ب خوە دا ب رێڤە دچیت، ئارمانج ژی ئەوە پتر ئاوارەیێن سنۆرێ پارێزگەھا دھۆکێ ل سەر پاقژیێ و خوپارستنێ بھێنە ھشیارکرن.\nئاماژەکر ژی، نھا وەرزێ ھاڤینێ یە و پتر ترسا بەلاڤبوونا نەخۆشیان ھەیە، لەو دخوازین پتر خەلکێ مە یێ ھاریکاربیت و ب تایبەت دناڤ کەمپان دا بۆ ھندێ چ نەخۆشیێن مەترسیدار پەیدا نەبن و ب تایبەت نەخۆشیا کولێرایێ.\nدوپاتکر ژی تا نھا چ حالەتێن گومانلێکری یێن نەخۆشیا کولێرایێ نەھاتینە تۆمارکرن، لێ ترسا بەلاڤبوونا وێ ھەیە ، لەو دڤێت خوە ب پارێزین\n(٤١٨٥)کغم و (١٦١٠)لترێن خوارن و ڤەخوارنان دێ ھێنە ژناڤبرن\nل کەمپا بێًرسڤێ٢ ھەوەکا پاقژکرنێ برێڤەچوو


ئەو فرمێسکانەی لە پێناوی بەهەشتدا دەڕژێن – بزاڤی خزمەت\nئەو فرمێسکانەی لە پێناوی بەهەشتدا دەڕژێن\nبەپێی لێکۆڵینەوەی تازە دەرکەوتووە کەوا هەندێ دار کە خەفەتبار دەبن ، لە کاتی گریاندا ماددەی ئەسپیرین دەڕێژن. بەهەمان شێوە گریانی موسوڵمانان لە کاتی پاڕانەوەدا فرمێسکەکان هاوشێوەی ماددەی ئەسپیرین بەسودە و دەبێتە دەرمان…\nئەو کەسەی سەرەتا و کۆتایی ژیانی (لا إله إلا الله)یە ئەوا دەچێتە بەهەشتەوە. هەربۆیە پێویستە سەرەتا (لا إله إلا الله) فێری مناڵەکانمان بکەین. بۆ ئەوەی ئینشائەللا کۆتاییشیان (لا إله إلا الله) بێت و بچنە بەهەشتەوە.\nفیرعەون لە کاتی خنکاندا لە ناو دەریاکەدا وتی:” منیش ئیمانم بەخوای نەوەکانی ئیسرائیل هێنا و باوەڕم هەیە کە جگە لەو خودایەکی تر نییە، منیش بووم بە یەکێک لە موسوڵمانەکان. ئێستا باوەڕ دەهێنیت؟” لە کاتی ترس و بیما تەوبە کردن قبوڵ نابێ. بەڵام ئەگەر فیرعەون بیوتایە” لە جێگای خودای نەوەی ئیسڕائیلیەکان باواڕم بە خوای پێغەمبەر موسا و پێغەمبەر هاڕون هێناوە” ڕەنگە ڕزگاری ببوایە. چونکە کەموکورتی هەبوو لە ئیمانی نەوەکانی ئیسرائیلدا. هەتا ئەوەی کە جارێک داوایان لە پێغەمبەر موسا کردبوو کە خواکەیان وەک خوای بتپەرستەکان دیار بێت و بەوشێوە بەندایەتی بۆ بکەن. هەر بۆیە وەک ئەوەی کە ئیمانێک لە کاتی نائومێدیدا پەنای بۆ بەریت قبوڵ نابێت بەهەمان شێوە ئیمانێکی ناتەواویش هیچ سودێکی بۆی نەدەبوو. لەگەڵ ئەوەشدا کاتێک سیحربازەکانی فیرعەون ، بە بینینی موعجیزە وتیان ” ئێمە ئیمانمان بە خوای هاڕون و موسا هێنا”. لەگەڵ ئەوەی فیرعەون چەند دژیان وەستایەوە و هەڕەشەی لێدەکردن. بەلام ئەوان زۆر ئازایانە وتیان کە چ بڕیارێکت دەوێت دەریکە.\nمامۆستا حەیدەر لە باسێکدا دەڵێت:” لە پاش بومەلەرزەکەی ساڵی 1999، چوین بۆ سوپاسکردنی دامەزرێنەری وەقفی ژووچی لە تایوان، خاتوون (چین ێن فا شی)، لەبەرئەوەی ئەم وەقفە لەپاش بومەلەرزەکە هاتن بە هانامانەوە و یارمەتیان داین و هەتا ماوەیەکی زۆر لە یارمەتیدان بەردەوام بوون. پێش ئەوەی بڕۆین لە سوچێکی پەرستگای بوزیەکان نوێژەکەمان کرد. بە دەنگی بەرز زیکرەکانمان کرد. لە دوای ئەوە من بە دەنگێکی بەرز بە هێواشی سوڕەتی (قیامەت) و (فەتح)م خوێند. بەبێ ئاگاداری ئێمە ئەوان لە سوچێکەوە گوێیان لە ئێمە گرتووە. پاشان ئێمە ڕۆشتین و تابلۆیەکی ناوەکانی خوامان بە دیاری بەخشی بەو خاتوونە. مەڕاقی مانای تابلۆکەی کرد. گەنجێکی موسوڵمانی تایوان لە تەنیشتمانەوە بوو بە ناوی فەیسەڵ. ئەو بەشی زانستە ئیسلامییەکانی لە عەرەبستانی سعودیە تەواو کردبوو.زمانی عەرەبی زۆر باش بوو. ئەو هەر 99ناوەکەی خوای گەورەی بە جوانی ڕوون کردەوە. خاتوونەکە زۆر سەری سوڕما و وتی “ئەم خودایەی ئێوە هەموو تایبەتمەندیەکانی تێدایە من ئەم تابلۆیە لە شوێنێکی دیاردا هەڵدەواسم”. بەڕاستی وەقفێکی زۆر گەورەیە، پێنج ملیۆن لقی هەیە. رۆژانە گەر ڕێژەیەکی کەمیش بێت شتێک دەخەنە دەغیلەکەوە. لە کۆتاییدا سەرجەمی دەکرێت بە، قوتابخانە و نەخۆشخانە و وە دەزگای یارمەتی.\nلە فەرموودەیەکی قودسیدا هاتووە کە دەڵێت “خوای گەورە دەفەرموێت: من ئەو خودایەم ، کە وا لە پاش من هیچ خودایەکی تر نییە. خاوەنی هەموو دەسەڵاتەکان و پادشای هەموو پادشاکان. دڵی هەموو خاوەن دەسەڵاتەکان بەدەستمە. بەندەکانم کاتێ بەندایەتی بۆ من دەکەن، دڵی دەسەڵاتدارەکان نەرم دەکەم لە ئاستیاندا، بەڵام گەر بەندەکانم پشتم تێکەن و ناڕەزایی دەربڕن، ئەوا دڵی دەسەڵاتدارەکان ڕەق دەکەم لە ئاستیاندا و دەبنە هۆی ئەشکەنجە و نەڕەحەتی بۆیان. خۆتان سەرقاڵ مەکەن بە کردنی دوعای شەڕ لە دەسەڵاتدارەکانتان، بەپێچەوانەوە خۆتان بە پاڕانەوە و بەندایەتیکردن خەریک بکەن، لەسەرو ئێوەشەوە من بەسم بۆ سەرکردەکانتان”.\nوەک چۆن دڵ و ویژدانمان هەیە کە ئاگادارمان دەکەنەوە لە ئاست غەزەب و حاڵەتێکی ناخۆشدا ، بەهەمان شێوە دەبێت لە هەر کۆمەڵەیەکدا کەسانێک هەبن کە خاوەن دڵ و ویژدان بن وە لە هەر حاڵەتێکی گوێزراوە و دڕندانەدا بێنە جوڵە، بۆ نمونە وەک چۆن کەسانێک ڕۆڵی ئازایەتی دەگێڕن، هەڵدەستن بە تۆڵەسەندنەوە، دەبێت لە ئاستیاندا بڵێن “ئێوەش پڕ دەبن لە هەستی نامرۆڤایەتی و دەبن بە کەسێک وەک زاڵمەکان، واز لە تۆڵەسەندنەوە بهێنن، نەرمونیان بن، هیچ نەبێت دەستبەرداری دادپەروەری مەبن”.\n“هەزار جار بیرکردنەوە و یەک جارهەنگاونان زۆرخێری زیاترە لە هەنگاونان بەبێ بیرکردنەوە”.\n“ئەوەی ئومێد لەدەست بدات، وەک ئەوەیە هەر لە سەرەتاوە شەڕەکەی دۆڕاندبێت”.\n“ئەو کەسانەی بەئارەزوی خۆیان هەڵسوکەوت دەکەن، ناتوانن چێژ لەو ئارەزووانە ببینن و لە کارەکانیان سەرکەوتوو نابن. گەر بمانەوێت سەرکەوتوو بین و چێژ وەربگرین دەبێت خۆمان بەدوور بگرین لەوەی بەپێی ئارەزووی خۆمان هەنگاو بنێین.”\nزانایەک بۆ باسکردنی نرخی کات مۆزێک لە تورەکەکەی دەردەهێنێت ، لە کاتێکدا خراپ بووە وە دەڵێت”ئەمە کاتی بەسەرچووە چیتر تازە نابێتەوە”. پاشان لە تورەکەکەی مۆزێکی تازە و سەوزی دەرهێنا و وتی “ئەمەش پێنەگەشتووە، پێوێستی بە کاتی زیاترە بۆ پێگەشتن” پاشان دانەیەکی تری دەرهێنا کە ئەمەیان پێگەشتبوو، وتی “ئێستا ئەمە کاتی تازەبونەوەیەتی، نابێ دوای بخەین”.\nلە ساڵی 2014دا نازڵی ئڵجاک بەم شێوەیە قسەی کردوو وتی: “وا گومانمان برد ئێرە شوێنی بێتاوانەکانە، هێندەی نەبرد ئەو رۆژانە هاتن کە ئەو کەسانەی گومانی وایان بردبوو لەگەڵ ڕاستییە تاڵەکاندا ڕووبەڕوو بونەوە”.\n“کاتێک ئاوی دەریا سەردەکەوێت، ماسیەکان مێروەکان دەخۆن، بەڵام کاتێک ئاوەکە کەم دەکات، مێرووەکان ماسیەکان دەخۆن”.\n“هیچکەس نابێ باوەڕ بە هێزی خۆی بکات لەم ڕۆژەدا، لەبەر ئەوەی ئەوەی کە کێ کێ دەخوات شەپۆلی ئاوەکە بڕیار دەدات.”\nبەدڵنیاییەوە لە سەروو هەموو بڕیارێکەوە، بڕیاری چارەنووسیش بوونی هەیە. سیاسەت وەک کەشوهەوا بەردەوام لە گۆڕاندایە، باراناوییە، هەورە، کەشێکی خۆشە، هەتاوە، شنەبایە…لەبەرئەوە ماوەی سەرۆکایەتی وڵاتەکەمان، ماوەی سەرکردایەتی یەک پیاو، ماوەی پارتەکان، چەندان پارت لەگەڵ مێژوودا نێژراون…چیتر پارتی ئۆزاڵ و دێمیڕال بوونی نییە. لەهەمان کاتدا چەندان پارت کە ناویشیان نەماوە چونەتە ژێر خاکەوە. واتە ئەم مێژووەی کەوا نزیکە لێمانەوە لە گۆڕستانی پارتەکان دەچێت. بەم شێوەیە بەردەوام دەبێت. هیچیان بوونیان نامێنێت.\nبەداخەوە کێشەی سەرەکی ئەم سەردەمە ئەوەیە کەوا، گرنگەکانیان هەمیشە پێش گرنگترینەکان خستووە، هەربۆیە ئەمەش بەردەوام باشەکان و جوانەکان دوادەخرێن. ئێمە نابێت بکەوینە نێو ئەم یارییەوە…هەرشتێک ڕووبدات نابێ بیخەینە پێش خزمەت و دەبێت بەردەوامبین لە خزمەتکردن. ئەوە دەزانین کە چەندان کەس پێویستیان بە بینینی جوانییەکانی دین و ئیسلام هەیە دەی مادەم بۆچی هێشتا هەر دوای دەخەین؟….\nئەو کارەساتەی ڕووباری مێریچ چۆن ڕوون دەکەنەوە؟\nدەزگای هەواڵگری ئەڵمانیا: چاودێری بزاڤی خزمەت ناکەین


نه‌خش نه‌فت له په‌یوه‌ندیه‌یلمان - شـه‌فـه‌ق نيـوز\nنه‌خش نه‌فت له په‌یوه‌ندیه‌یلمان\nله‌وه‌خت ئمزاكردن ریككه‌فتننامه‌ى نه‌فتى ناونى حكوومه‌ت هه‌رێم و توركیا، جین بساكى قسه‌كه‌ر فه‌رمى وزاره‌ت خارجیه‌ى ئه‌مریكا هه‌ڵویست وڵاته‌گه‌ى له‌ى باوه‌ته‌و ده‌رخست و وت: مه‌سه‌له‌ى كلكردن نه‌فت خام له هه‌ر ناوچه‌یگ عراق بایه‌سه وه رازامه‌نى حكوومه‌ت عراق بوود.\nئى قسه له‌لایه‌ن وه‌پرسه‌یل حكوومى و لایه‌نه‌یل سیاسى و زوورم میدیایه‌یل هه‌رێمه‌و كه‌مترین گرینگى وه‌پى دریا، وه‌ل ئه‌وه‌یشا فیشتر جه‌خت له‌بان ریككه‌فتنه‌گه‌و نه‌خش نه‌فت كریاگه له سه‌قامگیركردن پایه‌ى حكوومه‌ت هه‌رێم و داناین هه‌رێم له‌بان نه‌خشه‌ى وزه‌ى جه‌هان.\nئمزاكردن ریككه‌فتتنه‌گه دویاى ریككه‌فتنه ئه‌تۆمیه‌گه‌ى ناونى هه‌ر په‌نج ئه‌ندامه هه‌میشه‌یه‌گه‌ى ئه‌نجوومه‌ن ئاسایش و ئه‌ڵمانیاو ناونى ئیران ئه‌نجام گرت، ك ریككه‌فتنیگه گشت ناوچه‌گه وه‌ره‌و هه‌ل ومه‌رجج تازه‌یگ به‌ید و ئه‌مریكایش وه‌و بوونه‌وه هه‌وه‌جه وه داناین ستراتیجیه‌ت تازه‌یگ دیرید.\nره‌خنه‌ى واشنتۆن له ئمزاكردن ریككه‌فتنه‌گه له‌ى جووره وه‌ختیگ ، وه‌و ماناسه ك واشنتۆن ریككه‌فتنه‌گه وه‌ى شیوه‌ى ئیسه ئه‌را به‌رژه‌وه‌ندیه‌یل خوه‌ى و ئه‌را ئارامى بار ناوچه‌گه وه گونجیاگ نازانید.\nهه‌رچه‌نى له هه‌رێم بانگه‌واز فریه‌یگ ئه‌را ئه‌و نه‌زه‌ریه كریه‌ید ك ئابوورى هووكاریگ سه‌ره‌كى دامه‌زرانن په‌یوه‌ندى دووسانه‌سه، وه‌لى وه‌رگرتن مه‌سه‌له‌گه وه‌ى ئاسانیه دروس نیه، چوینكه فریه‌جاریش ئابوورى هووكاریگ سه‌ره‌كى شیویان په‌یوه‌ندى دووسانه بویه.\nئه‌گه‌ر وه شیوه‌ى دروسیگ ته‌ماشاى مه‌سه‌له‌گه بكه‌یم، دوینیم له‌وه‌ختیگ ك نه‌فت بویه‌سه مایه‌ى په‌ره‌وه‌پیداین په‌یوه‌ندیه‌یل ناونى هه‌ولێر و ئه‌نقه‌ره، له هه‌مان وه‌خت بویه‌سه مایه‌ى گرژه‌وكردن په‌یوه‌ندیه‌یل ناونى هه‌ولێر و به‌غدایش و ئه‌وه‌سه خه‌ریكه كاریگه‌رى خراویش ئه‌خاده بان په‌یوه‌ندیه‌یل هه‌ولێر و گه‌وراترین گه‌وراهیز جه‌هان.\nبه‌شیگ له هووكاره‌یل گرژى ناونى به‌غداو ئه‌نقه‌ره په‌یوه‌سه وه ریككه‌فتنه‌یل نه‌فتى هه‌رێم، یه‌یش شایه‌ت له ناوه‌نده‌یل سیاسى ده‌ره‌كى وه‌ى شیوه له‌یه‌كه‌و بدریه‌ید ك كورد خه‌ریكه بووده فاكته‌ریگ نائارامى په‌یوه‌ندیه‌یل ناوده‌وڵه‌تى ناوچه‌ى خوه‌رهه‌ڵات ناوین ك دویریش نیه یه‌یش كاریگه‌رى له‌بان دید جه‌هان داشتوود ئه‌را مه‌سه‌له‌ى كورد.\nله‌ده‌سداین ئه‌مریكا ك كورد له سه‌ره‌تاى رمیان رژیم وه‌رینه‌و له‌ساڵ 2003 وه دووس و هاوپه‌یمان زانسته‌ى، وه‌ى ماناسه ك كورد له‌ئیسه‌و دویا گشت جه‌هان خوه‌رئاوا له ده‌س ئه‌یاد. وه كرده‌وه‌یش ماوه‌ى چه‌ن ساڵیگه كورد له سیاسه‌ته‌گه‌ى خه‌ریكه له خوه‌رئاوا دویره‌و كه‌فید و فیشتر مامڵه وه‌ل ده‌وروه‌ر خوه‌ى و ركابه‌ره‌یل خوه‌رئاوا ئه‌كا, ك یه‌یش سیاسه‌تیگه كه‌س ناتویه‌نید گه‌ره‌نتى سه‌ركه‌فتنى بیه‌ید، وه‌تایبه‌ت ك له ڕوى جیوستراتیجیه‌و خوه‌رهه‌ڵات ناوین به‌سیاسه جه‌هان خوه‌رئاوا.\nهانابردن ئه‌راگه‌مه‌ى نه‌فت وه مه‌رام ده‌سكه‌فتن نه‌ته‌وه‌یى، هویچ ئاكامیگى مسۆگه‌ر نیه، تاریخ سیاسى نه‌فت له خوه‌رهه‌ڵات ناوین ئه‌وه نیشان داگه ك نه‌فت هووكار له كارخستن حكوومه‌ت موسه‌ده‌ق ئیران(1953)و حكوومه‌ت عه‌بدولكه‌ریم قاسم عراق(1963)و هووكار رمانن رژیم سه‌دام حسێن و داگیركردن عراق بویه.


فرۆكەی بێ فرۆكەوانی ئیسراییل لە ئاسمانی لوبنان و ئەگەری دروست بوونی شەڕ!\nهه‌واڵی ئێران / Feb 03, 2021\nشاندێکی سیاسی گروپی ترۆریستی تاڵیبان بە بانگهێشتی ڕژیمی ئێران گەیشتە تاران\nهه‌واڵی ئێران / Jan 26, 2021\nهه‌واڵی ئێران / Jan 25, 2021\nهه‌واڵی ئێران / Jan 24, 2021\nتویتەر ئەکاونتی خامنەیی ڕاگرت.\nهه‌واڵی ئێران / Jan 23, 2021\nبەرزبوونەوەی ڕێژەی خۆكوژی لە ئێران\nهه‌واڵی ئێران / Jan 20, 2021\nبڵاوبوونەوەی کۆڕۆنا لەنێو هێزەکانی سپای ترۆریستی پاسداران\nكێشەی كەمبوونەوەی بەرق لە ئێران\nهه‌واڵی ئێران / Jan 18, 2021\nهه‌واڵی ئێران / Jan 07, 2021\nهه‌واڵی ئێران / Jan 06, 2021\nپێشووتر 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 داهاتوو


NRT TV | کوردستان | مەسرور بارزانی: لە سزای باجنەدانی خاوەنکارەکان خۆشدەبین\n137645 جار خوێندراوەتەوە\nسەرۆکی حکومەتی هەرێمی کوردستان بە ئاماژەکردن بە دۆخی دارایی هەرێم بەهۆی بڵاوبوونەوەی کۆرۆنا رایگەیاند، ئەگەر تاوەکو ٣١ی ١٢ی ئەمساڵ هەموو باجەکانی سەریان پاکبکەنەوە، لە سزای باجنەدانی خاوەنکار و بەڵێندەرەکان خۆشدەبن.\nمەسرور بارزانی سەرۆکی حکومەتی هەرێمی کوردستان لە هەژماری خۆی لە تویتەر رایگەیاندووە، لەوە تێدەگەن کە بڵاوبوونەوەی پەتای کۆرۆنا بارگرانی زۆری خستووەتە سەر خێزانەکان.\nسەرۆکی حکومەتی هەرێم راشیگەیاندووە، به له‌به‌رچاوگرتنی ئه‌و دۆخە، پشتگیریی خاوەنکاران، بەڵێندەر و ئەو کەسانە دەکەن کە کاری ئازاد دەکەن.\nلە چەند رۆژی رابردووشدا، وەزارەتی دارایی هەرێم رایگەیاند، هەموو ئەو کۆمپانیا و لایەن و شوێنانەی باجیان لەسەرە، بە مەرجێک تاوەکو ٣١ی ١٢ی ئەمساڵ هەموو باجەکانی سەریان پاکبکەنەوە، ئەوا له سزا و سوده‌كانیان خۆش ده‌بێت.\nراشیگەیاند، تایبه‌ت به‌و كۆمپانیا و شوێنه بازرگانیانه‌ی كه قه‌رزی ئاسانكارییان لایه، ده‌كرێت وه‌به‌رخستن (مقاصه)یان بۆ بكرێت به‌رامبه‌ر ئه‌و قه‌رزانه‌ی لای حكومه‌تی هه‌رێمی كوردستانه، به مه‌رجێك چه‌كه‌كانیان به‌رامبه‌ر ئه‌نجامدانی پڕۆژه له‌لایه‌ن حكومه‌تی هه‌رێمی كوردستانەوە پێدرابێت.\nپێشتریش وەزارەتی دارایی رایگەیاندبوو، بەهۆی نەدانی باج و خۆدزینەوە لە باجدان، بەڕێوەبەرایەتی گشتی باجەکان و خانووبەرەی میریی سەر بە وەزارەتی دارایی و ئابوری هەرێمی کوردستان، زیاتر لە ٢٠ کۆمپانیا دەداتە دادگا.


چیرۆکی سالی - بابەت چیرۆکی سالی بابەت چیرۆکی سالی چیرۆکی سالی\nماڵ ⁄ چیرۆک ⁄ چیرۆكی جیهانی ⁄ چیرۆکی سالی\nئەو بەباشترین شێوە بەکاریکاتۆر ناسراوە بۆ ڕۆمانێکی نێودەوڵەتی لەلایەن نووسەری فەرەنسی ( دیجۆن بورنێت ) و ئەم ڕۆمانە بەناونیشانی ( شازادەیەکی بچووک ) ، ڕووداوەکانیشی بەدەوری کچێکی تەمەن 10 ساڵاندا دەخولێتەوە بەناوی سالی کە لەگەڵ دایک و باوکی لەهیندستان ژیاوە ، دواتر دوای کۆچی دوایی دایکی بەهۆی نەخۆشییەکی ترسناکەوە لەگەڵ باوکیدا لەلەندەن ژیان بەسەربەرن . لە لەندەن سالی ئامادەی قوتابخانەی بۆردی کچان بوو، باوکی وازی لێهێنا و گەڕایەوە هیندستانی ڕەسەنی خۆی بۆ تەواوکردنی کارەکەی لەگەڵ هاوڕێکەی، کە خاوەنی کانێکی ئەڵماس بوو و بە بازرگانی کردنی ئەڵماس لە هیندستان بە باشترین شێوە ناسراوە لەکاتێکدا سالی لەم قوتابخانەیە بوو خاوەنی قوتابخانەکە زۆر گرنگی پێدەدا بەهۆی ئەوەی کە چی لەسامانەکەی و کارەکانی باوکی لەکانەکە دەزانی ، بەڵام ئەم سەرنجە زۆری نەخایاند بەهۆی مردنی باوکیەوە کە بەهۆی ئەو هەوکردنەی لەهاوڕێکەی گرتویەتی و لەنێو نیگەرانی و خەمەکاندا بەتەنیا جێی هێشت .\nکارەکتەرەکانی چیرۆکەکە سالی کرۆو ، پاڵەوانێکی چیرۆکەکەن ، کچێکی زۆر زیرەکن بەڵام تاڵی دنیای ڕاستەقینەی ڕەق دەزانێت ، کە دنیا دڵڕەقی خۆی لە ڕووخساری خۆیدا نیشاندا و بە ڕۆیشتنی دایک و باوکی لە ژیان بۆ دنیای دیکە دەستی پێکرد ، بەڵام بە زیرەکی خۆی توانی ئەو سەختییانەی ژیان کە ڕووبەڕووی بووەتەوە بە هەموو هێز و ئیرادەیەکی ەوە کە ڕووبەڕووی بووەتەوە بە هاوکاری هاوڕێکانی کە لە ڕێڕەوی ژیانی سەختی دا تووشی ان بوون ، بکات .\nخاتوو مێنچن خاوەنی قوتابخانەی سالی بۆردینگ ، ژنێکی دڵ ڕەقو ڕەقو و بێبایەخە جگە لەپارە هیچی تری پێ گرنگ نییە ، ئەمەش تەنیا هۆکارە کە ئەو گرنگی بە سالی بچووک دەدات ، بەڵام دوای ئەوەی سالی باوکی لەدەستدا ، خاتوو کینیا گێچەڵیان پێکردو کردیانە خزمەتکاری باقی خوێندکارەکان .\nخاتوو ئێمیلیا خوشکی بچووکتری خاتوو مێنشن بەپێچەوانەی خوشکە گەورەکەیەوە ، میهرەبان و دڵخۆش بوو و هیچ دەسەڵاتێکی نەبوو کە بڕیار بدات و تەنانەت لاریشی لێ بکات ، بەڵام ئەم کاراکتەرەی نەمایەوە ، بەتایبەتی لەکۆتایی چیرۆکەکەدا هەستی بەوە کرد کە کردەوەکانی خوشکەکەی زۆر زیادەڕەویی کردووە و خەریک بوو ئەوەی بۆی ماوەتەوە لەدەستی بدات ( شوێنی نیشتەجێبوونی خوێندکارەکان ) ، شتەکانی بۆ ئەوە گەڕاندنەوە کە بەهۆی لێخۆشبوونی کردەوەکانی خاتوو مێنشنبوو .\nلاڤینیا ، کچێکی دانیشتوویە ، خاوەن کەسایەتییەکی خۆبەزلزان و دەسەڵاتخوازە و یەکەم و تاکە دوژمنی سالییە ، هەر لە کاتی هاتنییەوە دەستی کردووە بە ئیهانەی کردنی ، بە تایبەت کە خاتوو مینچین لەبەر دەوڵەمەندی باوکی زۆر سەرنجی دەدایە سەر ، یەکەم ئامانجیشی ڕزگار بوون بوو لە سالی و سوکایەتی کردن بە بەرچاوی هەموو کەسێکەوە . ئارمینکارد ئەو کچەی خراپترین پەروەردەی پۆلەکەی هەیە ، بەڵام هەرگیز خۆی بەتەنگ ئەوە نەدەهات کە هەوڵ بدات ئاستی خوێندنەکەی بەرزبکاتەوە تا سالی هاتە پێشەوەو یارمەتی دا بەسەر ئەم داڵەمەدا زاڵ بێت ، لە بری ئەمەش یارمەتی سالی دەدات لە کارە سەختەکەی کە خاتوو شانای بۆی دیاری کراوە ، بەڵام هەمیشە لەلایەن خاتوو مێنشنەوە سەرزەنشت دەکرێت . پلوتی ، گەنجترین کچی پۆل ، سالی زۆر خۆشدەوێت چونکە چیرۆکە جوانەکانی دەوتەوە ، پێشتر بە سالی ” مامە ” ی دەگوت چونکە هەتیوی دایک بوو ، تەنیا هەستی بە تەندەر دەکرد لە ڕێگەی ئەو جۆرە سالییەوە . ئیمیلی بووکەڵەی سالی و ئەم بووکەڵەیە ڕۆڵێکی زۆر گەورەی هەیە لە ژیانی سالی ، پێی وابوو بووکە بووکەڵەکان وەک مرۆڤ قسە دەکەن و دەجوڵێن بەڵام بە نهێنی ئەنجامی دەدەن ، ئەمەش ە کە سالی دوای مردنی دایک و باوکی بەجێی هێشتدوای ئەوەی خاتوو مێنشن هەموو شتێکی لێ وەرگرت . بێکی، ئەو کچە خزمەتکارەی کە دوای ئەوەی سالی گەیشت و لەوێ مایەوە، دەستی بە کارکردن کرد لە شوێنی نیشتەجێبوون و سەرەڕای جدییەتی لە کاردا، هەمیشە زۆر بە ناچاری پێویستی بە پارە بوو بۆ ئەوەی ژیانی ئەندامانی خێزانە هەژارەکەی بۆ دەستەبەر بکات، سالی زۆر جار هەستی بە داخ بوو بۆ بێکی کاتێک هەمیشە کاری دەکرد و پاک و خاوێنی دەبینی، بەڵام دوای ئەوەی خاتوو مێنچنی گەنج ناچار سالی ناچار بوو وەک خزمەتکاری وەک بێکی کار بکات، بێکی دڵسۆزی خۆی لە هاوڕێیەتی سالی سەلماند، لە کۆتایی چیرۆکەکەشدا بووە هاوڕێی نزیک و بێکی بووە یاریدەدەری. بە هیچ کلەی بۆ سالی پیتەر شۆفێری عەرەبانەکەی سالی باوکی پیتەر شۆفێری عەرەبانەکەی بوو کاتێک دەوڵەمەند بوو ، بەڵام ڕووداوێکی هەبوو کە چیتر نەیتوانی بەردەوام بێت لە لێخوڕینی عەرەبانەکە بۆیە پیتەر جێی باوکی گرت و پیتەر کوڕێکی زۆر شەرمن و پڕ لە توانایە و لە کاتی زوڕنابوونیدا لایەنگری سالی بووە و یارمەتییەکی زۆری داوە و نەیهێشت .\nئەمە ڕاپۆرتێکی سادەیە لەسەر چیرۆکە بچووکەکەی سالی کە لەوانەیە سەرسام بێت


ئایدیای کۆمۆنیزم بۆ خۆی هیواو ئومێدە – منظمة البديل الشيوعي في العراق\nنشرت بواسطة: Albadeel Alsheoi 24 فبراير، 2021\t0 10 زيارة\nچاوپێکەوتن لەگەڵ ناجی ئەفراسیاو\nهەر پەیوەست بە نیولیبرالیزمی کوردیەوەك کە ماوەی ٥ ساڵ بە ووردی قسەی لەسەر دەکەینك دەبینین ڕۆژ بە ڕۆژلە کوردستان و عیراقك خزمەتگوزاریەکانی کەرتی گشتی پاشەکشە دەکەنك وسەرمایەداروبازرگانە سیاسیەکان تەلاری نەخۆشخانەو قوتابخانەو زناکۆ ئەهلیەکان بەرز دەکەنەوە. لێرە بە دواوەك چیتر خزمەتگوزاریەکی سەرەتایی بە خۆڕایی پێشکەش بە هاونیشتیمانیان ناکرێت. ئەمە ئەو خەسلەتە پرۆژەی نیۆلیبرالیزمەك کە دوایین ئایدیۆلۆژیای سەرمایەداریە.\nڕەوت: زۆر سوپاس هاوڕێ بۆ کات بەخشین و ڕەخساندنی ئەم دەرفەتە بۆمان.\nهاوڕێ ناجی، تۆ لە مێژە لەبارەی دەورانی نیولیبرالیزمی سەرمایەداری دەنوسی و وەردەگێڕی و سمینار دەگێڕی، سەردەمێک کە بەتۆخی لە ڕێگان وتاتشەرەوە دێتە نێو پرۆسەی سیستەمی سەرمایەداری و ژیانی ئینسانەکانەوە. لە شوێنێکدا دەنوسی”نیولیبراڵیزم دەمێکە هەموو بەها مرۆییەکانی گۆڕیوەتەوە بە بەهای پارە”. یان دەنوسی نیولیبرالیزم (وەک دوایین فۆرمی سەرمایەداری). دەتوانی بە کورتی تایبەتمەندییە جەوهەرییە ئابووری-سیاسی-ئایدیۆلۆژییەکانی ڕوونتر بکەیتەوە؟\nناجی ئەفراسیاو: سوپاس بۆ ئەم دەرفەتە، بەهیوام ئێوەش بەردەوام بن لە خەباتی تیۆری و پراکتیکی.\nمەبەستمان لە دوایین فۆرمی سەرمایەداری ئەوەیە، کە سیستەمەکە هەر شتێکی تازە بخولقێنێت هەر تەواوکەری پرۆژەی نیولیبراڵیزم و چڕکردنەوەی دەسەڵات و سامانە لە دەستی کەمینەیەکی زۆر بچوکی سەرمایەداراندا، ئەوەتا چاوچنۆکێکی وەک ئیلۆن ماسک (خاوەن کۆمپانیاکانی Tesla و SpaceX) لە سەرەتای ئەم ساڵدا (2021) سەروەتەکەی گەیاندە 185 ملیار دۆلار، بەمەش بووە دەوڵەمەنترین سەرمایەداری جیهان و پێشی جێف بیزۆس (خاوەنی کۆمپانیای ئەمازۆنی دایەوە). ئەمە لەکاتێکدایە لە ساڵی ڕابردووەوە، پەتای کۆرۆنا تەنگی بە ئابووریی جیهان هەڵچنیوە و قەیرانێکی مرۆیی وەهای هێناوەتە ئاراوە، کە ڕێژەی چینی هەژار بەرزبۆتەوە و ملیۆنەها مرۆڤ هەلی کاریان لەدەستداوە. بەڵام پشکی سەرمایەدارە گەورەکان هەردەم لە بەرزبوونەوەدایە، و بۆ هەر دۆخێک بازرگانییەکی قازانجبەخش دەکەنە پرۆژەی نوێیان، وەک دەبینین دوو دەوڵەمەندەکەی جیهان هەموو هەلەکان دەقۆزنەوە و لە بواری بازرگانیی ئەنتەرنێت و ئەلیکترۆنیاتدا سەرمایەکانیان کەڵەکە دەکەن. ئەمە ئەو فۆرمە دڕندەی سەرمایەدارییە کە لە فۆرمی کلاسیکیی خۆی بێشەرمترە و مۆنۆپۆلییەکی بێوێنەی دروستکردووە.\nهەر پەیوەست بە نیولیبراڵیزمی کوردییەوە، کە ماوەی 5 ساڵ بە وردی قسەی لەسەر دەکەین، دەبینین ڕۆژ بە ڕۆژ لە کوردستان و عێراق، خزمەتگوزارییەکانی کەرتی گشتی پاشەکشە دەکەن، و سەرمایەدار و بازرگانە سیاسییەکان تەلاری نەخۆشخانە و قوتابخانە و زانکۆ ئەهلییەکانیان بەرزدەکەنەوە. لێرە بەدواوە، چیتر خزمەتگوزارییەکی سەرەتایی بە خۆڕایی پێشکەش بە هاونیشتیمانیان ناکرێت. ئەمە ئەو خەسڵەتە دیارانەی پرۆژەی نیولیبراڵیزمە، کە دوایین ئایدۆلۆژیای سەرمایەدارییە.\nڕەوت: هەقیقەت گفتوگۆ لەگەڵ تۆ، مەگەر تەنها بەکتێب ئەنجامبدرێت، تۆ دیدگایەکی تایبەتت دامەزراندووە لە تیوری مارکسیستیدا، بەڵام لەم ماوانەدا کتێبێکی گرنگی هیبرت مارکوزت “دەربارەی مرۆڤی تاکڕەهەند” وەرگێڕا، ڕەخنەیەی مارکوزەیە لە سیستەمی سەرمایەداری، لە دیموکراسی، لە پەرلەمانیزم، وە پەیوەندی دەکەی بە پێشکەوتنە تەکنەلۆژییەکانەوە، ئایا ئەمە ناکۆکیەک پەیدا ناکات؟\nناجی ئەفراسیاو: مارکۆزە خۆی پێیوایە دیموکراسی و ئازادیی سەرمایەداری، هەڵگری پارادۆکسێکی قووڵن و تۆتالیتاریزمی ئەم سیستەمەیان شاردۆتەوە. ئەمڕۆ بژاردەکان زۆرن، بەڵام تۆ هەر کامێکیان هەڵدەبژێریت لە بازنەی سیستەمەکە دەرناچن و هەمان دەسەڵات بەرهەمدەهێننەوە. ئەمەش لەڕێگەی ئەو ئامرازە تازانەی سەرکوتکارییەوە کە هەیمەنەی تەکنەلۆژیا نەرم و عەقڵانیی کردوونەتەوە، بەڵام هیچی جیاواز نییە لەو هەیمەنەی قۆناغەکانی تری مرۆڤایەتی دەیانسەپاند.\nڕەوت: حکومەتی عێراق (بە حکومەتی هەرێمیشەوە)، بە سینەی بازەوە، پرۆژە و سیاسەتەکانی نێولیبرلیزم پێشوازی دەکەن، ئایا پێت وایە ئەوەی لە سەرمایە لەم ناوچەیە “ئەم ئەهریمەنە چۆن پەیدا بوو” پەیوەندییەکی نێوخۆیی و ئۆرگانی بەم زەواجەوە هەیە “لۆکاڵی و جیهانی”، مەبەستم گەندەڵی، دەولەت و حزب، بنەماڵە و ناسۆنالیزم، بەشبەشێنەی نەتەوەیی و ئایینی و تائیفی، ئیسلامی سیاسی و ..هتد؟\nناجی ئەفراسیاو: دیارە دەوڵەتی عێراق و دەسەڵات لە هەرێمی کوردستانی عێراق، وەک دوو کۆمپرادۆر و دەڵالی کۆمپانیا فرەڕەگەز و زلهێزەکان، ڕێگەخۆشکەرن بۆ سیاسەتەکانی بانکی نێودەوڵەتی و جێبەجێکردنی مەرجەکانی خەسخەسە و بەتایبەتیکردن. بەدڵنیاییەوە ئەم زەواجە مەجازییەی لەپێناو سەرخستنی پرۆژەی نیولیبراڵیزمدا، لە ڕیگان و تاچەرەوە دەستی پێکرد، تا ئەمڕۆش بەردەوامە و دەسەڵاتداران و خاوەن بەرژەوەندییە گەورەکان لە سەرتاسەری هەسارەکەدا، بەشداریی شەکراوخواردنەوەی یەکتر دەکەن و بتڵی شەمپانیا لەسەر جەستەی چەوساوەکان هەڵدەپچڕن.\nڕەوت: ڕاپەڕین و خۆپیشاندانەکانی دیسەمبەری کوردستان لەدژی هەژاری، نەداری، بێکاری، دواکەوتویی، سیستەمی سیاسی بە جۆرێک لە دژی تەواوی سیتەمی کۆمەڵایەتی سەرمایەداری دەتوانین بلێین، ڕۆڵی لاوان و گەنجان و چینی کرێکار و ژنان و زەحمەتکێشان چۆن بوو بەلاتەوە؟ ئایا بزوتنەوەی کۆمۆنستی دەتوانێت ئومێدبەخش بێت؟ پێشمەرجەکانی بەبۆچونی تۆ چین؟\nناجی ئەفراسیاو: ئایدیای کۆمۆنیزم بۆ خۆی هیوا و ئومێدە، بەڵام لە پراکتیکدا تا چەند ئەم بیروباوەڕە وەکخۆی دەگاتە جێ و ئامانجە سۆسیالیستییەکان بەدیدێن، ئەمەیان پەیوەندی بە ئەزموونکردنەوە هەیە. وەک مارکۆزە دەڵێت؛ ئەگەر بمانەوێت لە یارییەکە تێبگەین دەبێت بەشداریی تێدا بکەین، چونکە تێگەیشتن لە ئەزموونکردندایە. ئەم خۆپیشاندانانەی دوایی، دەرخەری ئەو حەقیقتەیە کە هەمیشە نەواتێکی شۆڕشگێڕی لە هەناوی کۆمەڵگەدایە، گرنگە بە بایەخەوە سەیری ماتەوزەی تاکەکان بکەین و ئەو ئومێدەمان هەبێت، کە دەشێت لە هەر ساتێکی مێژووییدا ئەم ناوکە شۆڕشگێڕییە وەگەڕبخرێت و پۆتێنشیاڵی ڕزگاری کۆمەڵگە ببێتە جێگرەوەی سیستەمی باڵادەست. ئەمە دڵخۆشمان دەکات بەوەی هەموو ئەم هەستانەوە و خۆپیشاندان و ڕاپەڕینانە لە داهاتوودا، ببنە هەوێنی سەرکەوتنێکی گەورە و شۆڕشی چەساوەکان بەسەر کەمینەی چەوسێنەردا.\nڕەوت: زۆر سوپاس هاوڕێ ناجی و هیوادارم فورسەت هەبێت ئەم پۆلمیک و دیدارانە بەردەوامی پێبدەین.\nناجی ئەفراسیاو: منیش خۆشحاڵم، بتوانم لەڕێگەی ڕەوتەوە پەیامەکانمان بگەیەنین بە هاوچینەکانمان.\nالسابق: گەنج وەکو هێزێکی کۆمەڵایەتی\nالتالي: صوت الانتفاضة العدد 323\nHey Buddy!, I found this information for you: "ئایدیای کۆمۆنیزم بۆ خۆی هیواو ئومێدە". Here is the website link: https://www.albadeel-alsheoi.org/ar/?p=4782. Thank you


ئاگره‌كه‌ی بازاڕی قه‌یسه‌ری هه‌ولێر زیانی به 350 دوكان گه‌یاندوه\nئاگره‌كه وه‌كو دوكانداره‌كان و قائیمقامی هه‌ولێر ده‌یوت به‌هۆی شۆرتی كاره‌باوه بووه، زۆرینه‌ی كه‌لوپه‌لی ناو دوكانه‌كانیش جلوبه‌رگ و بۆن و پێویستی جوانكاری بوون.\nئاگرێك له به‌شێكی بازاڕی قه‌یسه‌ری له‌شاری هه‌ولێر ده‌كه‌وێته‌وه و پاش چه‌ندین كاتژمێر له دامركاندنه‌وه‌ی دیسانه‌وه سه‌رهه‌ڵده‌داته‌وه و چه‌ندین دوكانی دیكه له‌گه‌ڵ خۆیدا ده‌سووتێنێت.\nكاتژمێر 9:30ی شه‌وی رابردوو وه‌كو به‌شێك له دوكانداره‌كاندی ناو بازاڕه سووتاوه‌كه "بازاڕی سێبیران" له‌ناو بازاڕی قه‌یسه‌ری شاری هه‌ولێر به‌هۆی "شۆرتی كاره‌با"ه‌وه ده‌سووتێت و گڕێكی هێنده زه‌به‌لاح له‌گه‌ڵ خۆیدا ده‌هێنێت كه نزیك به 350 دوكانی ئه‌و بازاڕه ده‌كاته سووتماك، زۆرینه‌ی ئه‌و شتومه‌كانه‌شی له‌م بازاڕه‌دا ده‌فرۆشرێن جلوبه‌رگه و بۆن و کەلوپەلی جوانكاریی و جلوبەرگی ئافره‌تان و منداڵانه.\nئاگره‌كه هه‌رسێ نهۆمه‌كه‌ی بازاڕه‌كه‌ی گرتووه‌ته‌وه، به‌یانی ئه‌مڕۆ یه‌كشه‌ممه‌ش به‌ده‌یان كارمه‌ندی به‌رگری شارستانی به‌هاكاری هێزه‌كانی ئاسایش و پۆلیس سه‌رقاڵی كوژانه‌وه‌ی ئاگره‌كه بوون و ئه‌وه‌شی له ناو بازاڕه‌كه ده‌هاته ده‌ره‌وه ماندوێتییه‌كی ئه‌وتۆی لێ ده‌چۆڕا یه‌كسه‌ر هه‌ناسه‌ی قوڵی هه‌ڵده‌مژی و بۆنی دووكه‌ڵ له‌هه‌موو لایه‌ك وا بڵاوه‌ی كردووه به‌رپرسانی شاره‌كه‌ی ناچار كردووه بازاڕی قه‌یسه‌ری به‌ڕووی خاوەن دوکان و كڕیاراندا دابخه‌ن و كڕین و فرۆشتن رابوه‌ستێنن.\nبه‌شێك له دوكانداره‌كان كه به‌دیاری كه‌لوپه‌له سووتاوه‌كانییانه‌وه فرمێسك له‌چاوه‌كانییان قه‌تیس مابوون، خه‌مێكی قوڵ دایگرتبوون، ئه‌وان هیچ كاتێك باوه‌ڕیان به‌وه نه‌ده‌هێنا كه له‌ماوه‌ی چه‌ند كاتژمێرێكی كه‌م به‌سه‌دان هه‌زار دۆلار زه‌ره‌رمه‌ندبوون.\nیه‌كێك له‌و دوكاندارانه‌ی له‌وێ دانیشتبوو وتی "سووتانی بازاڕه‌كه به‌هۆی شۆرتی كاره‌باوه بووه، سه‌ره‌تا كاره‌بای موه‌لیده بووه، دواتر كاره‌بای نیشتمانی هاتووه‌ته‌وه و ئیدی شۆرت دروست بووه و سوتاوه. و ئیدی سووتان ده‌ستی پێكردووه كه نزیكه‌ی 300 بۆ 400 دوكان سووتا و به‌شێكیشی كۆگایه كه دوو هێنده‌ی دوكانه‌كان كه‌لوپه‌لییان تێدایه، سوپاس بۆ خوا كه زیانی گیانی نه‌بووه".\nقایمقامی قەزای ناوەندی هه‌ولێر، نه‌به‌ز عه‌بدولحه‌مید له كۆنگره‌یه‌كی رۆژنامه‌وانییدا له شوێنی رووداوه‌كه‌وه رایگه‌یاند "دوێنێ شه‌و كاتژمێر9:30 ئاگرێك له بازاڕی سێبیران كه ده‌كه‌وێته ناو بازاڕی قه‌یسه‌ری له‌جه‌رگه‌ی شاری هه‌ولێر كه‌وته‌وه، پاش كه‌وتنه‌وه‌ی ئاگركه‌وتنه‌وه هه‌موو تیمه‌كانی به‌رگری شارستانی و ئاسایش و شاره‌وانی و پۆلیس و خودی به‌ڕێز پارێزگار ئاماده‌بوو و توانرا به ماوه‌یه‌كی كه‌م ئاگره‌كه گه‌مارۆ بدرێت و رێگرییان له‌ته‌شه‌نه‌كردنی زیاتری ئاگره‌كه كردووه بۆ هه‌موو بازاڕی قه‌یسه‌ری كه ئه‌گه‌ر هه‌وڵه‌كانی تیمه‌كانی ئێره نه‌بایه ئه‌گه‌ری هه‌بوو ئه‌وا هه‌موو بازاڕه‌كه ده‌سووتا".\nنه‌به‌ز عه‌بدولحه‌مید له‌درێژه‌ی قسه‌كانیدا وتی"ئاگره‌كه به‌ره‌به‌یانی ئه‌مڕۆ كاتژمێر 5 به‌ته‌واوه‌تی كۆنتڕۆڵكرا، به‌ڵام به‌هۆی ئه‌وه‌ی كه‌لوپه‌ل و جلوبه‌رگ و شتێكی زۆر هەیە و چه‌ندین كۆگا هه‌ن بۆیه ئاگره‌كه دووباره نوێ بووه‌ته‌وه و ماوه‌یه‌كی زیاتری ویستووه بۆ كۆنتڕۆڵكردنی".\nله‌ناو ئه‌و ئاگره ئه‌وه‌ی له هه‌مووان ماندووتر بوو كارمه‌نده‌كانی به‌رگری شارستانی بوون كه ژیانی خۆیان خستبوویه جێی مه‌ترسی و ده‌چوونه نێو ئاگره‌كه تاوەکو دایبمركێننه‌وه، له‌گه‌ڵ ئه‌مانیشدا خاوه‌ن دوكان و شوێنه بازرگانییه‌كانی ئه‌م بازاڕه ته‌واو بێ ئومێدییان لێ ده‌چۆڕا.\nقایمقامی قەزای ناوەندی هه‌ولێر هه‌روه‌ها ئه‌وه‌شی وت كه چه‌ند كارمه‌ندێكی به‌رگری شارستانی به‌هۆی دووكه‌ڵه‌وه ته‌نگه‌نه‌فه‌س بوون و بووراونه‌ته‌وه.\nسه‌باره‌ت به زیانه‌كانی ئاگره‌كه و بازاڕه‌كه، قایمقامی قەزای ناوەندی هه‌ولێر هیچ ژماره‌یه‌كی نه‌وت، به‌ڵام باس له سه‌دان هه‌زار دۆلاری ئه‌مریكی ده‌كرێت كه ئه‌و ئاگره‌كه له‌گه‌ڵ خۆیدا هه‌مووی لووش كردن.\nله‌باره‌ی ئه‌گه‌ری قه‌ره‌بووكردنه‌وه‌ی زیان لێكه‌وتووانیش نەبەز عەبدولحەمید هیچ به‌ڵێنێكی نه‌دا و وتی "ئه‌وه پێویستی به بڕیاری حكوومه‌ته كه له‌م قه‌یرانه‌دا ئایا پێده‌كرێت یان نا".\nكاتژمێر نزیك به 9:30 شه‌وی رابردوو به‌هۆی شۆرتی كاره‌باوه وه‌كو راگه‌یه‌نراوه له بازاڕی سێبیران کە دەکەوێتە ناو بازاڕی قه‌یسه‌ری شاری هه‌ولێر كه‌وته‌وه و پاش گه‌یشتنی تیمه‌كانی به‌رگری شارستانی و هێزه ئه‌منییه‌كان ئاگره‌كه تا دره‌گانێك به‌رده‌وامی هه‌بوو.


ڕواندز یەکێکە لە شارەکانی هەرێمی کوردستان-عێراق، لە ناوچەیێکی شاخاوی هەڵکەوتووە، لەبەری ڕۆژهەڵاتی بەسەر خەرەند دادەڕوانێت و لەبەری رۆژئاواش خارەڕەش. بە چیاکانی زۆزک و هەندرێن و ئارموشە و کۆڕەک دەورە دراوە، بە دووری (104)کم دەکەوێتە باکوری ڕۆژهەڵاتی شاری هەولێرهەولێر.\nڕۆژانی فەرمانڕەوایی میر محەمەد(پاشای گەورە) (1813-1836ز) بە ماوەی زێڕینی ئەم شارە دادەنرێت، کە لەم ماوەیەدا پایتەختی میرنشینی سۆرانسۆران بووە و بووە بە ناوەندێکی بەهێزی بڕیاردان و بازرگانی و زانست و زانیاری. دەسەڵاتی ئەم میرنشنە زۆر بەهێز و فراوان بووە و تا زێی بادینان و دەشتی شارەزوورشارەزوور و موسڵموسڵ و چەند ناوچەیێکی دیکە رۆیشتووە. هەر لەو سەردەمەشدا کارگەیێکی چەک و تەقەمەنی تێدا دامەزراوە و وەستا ڕەجەب سەرپەرشتی ئەو کارگەیەی کردووە و تۆپی باشی دروستکردووە و ئێستاش ناوبانگیان هەیە و هەندێکیان ماوون.\nدوای ڕوخاندنی میرنشینی سۆران لەلایەن عوسمانییەکانەوە داگیرکراوە.\nساڵی 1916 ڕووسەکان ئەم شارەیان داگیرکردووە و سوتاندوویانە، لە ساڵی 1918 ئینگلیزەکان هاتوونەتە ڕواندز، دواتریش دووبارە تورکەکان لەسەر داوای خەڵکی ڕواندز هاتوونەتەوە ئەم شارە و ئینگلیزەکانیان دەرکردووە.\nلە ساڵی 1923 لەلایەن حکومەتی عێراقەوە کراوە بە قەزا، (سەید تەهای شەمزینی) بووە بە قایمقام و لەو ماوەیەدا ڕواندز پێشکەوتن و گەشەسەندنێکی بەرچاو بەخۆیەوە بینیوە.\nبەڵام دواتر لەلایەن ڕژێمی بەعسەوە، بەهۆی جموجۆڵ و چالاکی و زیادبوونی هێزی پێشمەرگە لە ناوچەکەدا و بەمەبستی پەراوێزخستنی شارەکە، لە ساڵی (1981) لە قەزاوە کراوە بە ناحیە، لە ساڵی (2009) لەلایەن حکومەتی هەرێمی کوردستانەوە دووبارە کراوەتەوە بە قەزا.\nلە ساڵی (1925) حوسێن حوزنی موکریانی، چاپخانەی (زاری کرمانجی) هێنیاوەتە ڕواندز و ساڵی (1926) گۆڤاری (زاری کرمانجی) دەرکردووە.\nلە ساڵی 1974 لەلایەن حکومەتی عێڕاقەوە وێران دەکرێت و دووبارە ڕواندز ئاوەدان دەکرێتەوە، واتە دووجار ڕواندز وێران و کاول کراوە جاری یەکەم لەسەردەمی ڕووسەکان (عروس)، جاری دووەم لە لایەن حکومەتی ئەوسای عێڕاق.\n، کە چەندین هونەرمەند و موسیکژەنی بەتوانای پێگەیاندووە و ئەمڕۆ خزمەتی هونەری کوردی دەکەن.\nلە شۆڕش و ڕاپەڕینەکانی باشوری کوردستاندا دەور و بەشداری هەبووە، لەساڵی 1983 و ساڵی 1987 دژی دامودەزگایەکانی ڕژێمی بەعس ڕاپەڕیون، لەم ڕێیەشدا چەندین قوربانی و شەهیدی داوە و خاوەنی 13 ئەنفالە.\nناوچەیێکی گەشتیارییە و چەند هاوینەهەوار و سەیرانگە و شوێنەوارێکی هەیە، لەوانە: (بێخاڵ، جوندیان، گەلی ئاکۆیان، مەکێ، بێرۆیان، ئیچ قەڵا، قونگرەی شەمام، قەڵاتی ئاکۆیان، تۆپی وەستا ڕەجەب، ...).\n7. 👁 شاری رواندز دۆڵی ئاکۆ و گەرەوان\n1. 👁 ئاهەنگێکی بووک گواستنەوە لە رواندز 1972\n3. 👁 بارەگایەکی پێشمەرگە لە رواندز ساڵی 1974\n4. 👁 بۆردومانی رواندز لە هەفتاکاندا\n5. 👁 پیاویکی کوردی تفەنگ بەدەستی ناوچەی رواندز لە سالێ 1949 دا\n6. 👁 چاخانەیەک نزیک لە رواندز ساڵی 1962\n7. 👁 چاخواردنەوەی هێزێکی بەریتانی لەشاری رواندزی باشوری کوردستان ساڵی 1923\n8. 👁 حوسێن حوزنی موکریانی و کۆمەڵێک کەسایەتیی رواندز\n9. 👁 خەڵکی رواندز لە ئاهەنگی نەورۆزدا\n10. 👁 داڕووخانی بەشێک لە چیای ڕواندز\n11. 👁 دیدەوانانی قوتابخانەی رواندز - 1931\n12. 👁 رواندز\n13. 👁 رواندز ساڵی 1905\n14. 👁 رواندز ساڵی 1917\n15. 👁 رواندز ساڵی 1950\n16. 👁 رواندز لەئاسمانەوە\n17. 👁 ژنە مامۆستایەک لە شارۆچکەی رواندز ساڵی 1956\n18. 👁 سەردانی عەبدوڵڵا پەشێو بۆ رواندز، بەهاری 1991\n19. 👁 سەید حوسێن حوزنی موکریانی و کاڵی گیوی و فاتیمە خان و سەلما خان و ئاجە خان و خونچە گیوی و گیوی موکریانی لە شاری رواندز ساڵی 1942\n20. 👁 شوانێکی کورد لەناوچەی رواندز سالێ 1949\n21. 👁 شوێنەوارێکی دێرین نزیک رواندز\n22. 👁 عەبدولوەهاب رواندزی و چەند پێشمەرگەیەک ساڵی 1964\n23. 👁 میر حەمەدئەمین دەرگەڵە، محەمەد عەلی ئاغا جندیان، میر ئەسعەد روست، قادر ئاغا روست و مستەفا ئاغا رواندز\n24. 👁 میوانداریی باڵوێزی ئیتالیا لە دیوەخانی حەمە عەلی ئاغای رواندزی لە کۆتایی سییەکانی سەدەی 20\n25. 👁 وێنەی مۆری قایمقامییەتی قەزای ڕەواندز بە زمانی کوردی لە ساڵی 1939\n26. 👁 وەهاب ئاغای رواندزی و ولیەم ئیگلتۆن - 1954\n27. 👁 ڕواندز 1956\n28. 👁 ڕەواندز ساڵی 1978\n29. 👁 کۆگای پێشکەوتن - 1940 لە رواندز\n30. 👁 کۆمەڵێک پێشمەرگەی شۆرشی ئەیلول، رواندز\n1. 👁 ئاکار جەوهەر\n2. 👁 ئیسماعیل رواندزی\n3. 👁 پاشای گەورە\n4. 👁 تەمەن سەید ئەحمەد رواندزی\n5. 👁 حوسێن حوزنی موکریانی\n6. 👁 حەبیبە کاک ئەمین قەساب رواندزی\n7. 👁 خاڵە رەش رواندزی\n8. 👁 دەریا رواندزی\n9. 👁 سامی رواندزی\n10. 👁 سەدیق سەعید رواندزی\n11. 👁 شاکر رواندزی\n12. 👁 عوسمان ئەمین میران بەگ رواندزی\n13. 👁 عوسمان رواندزی\n14. 👁 عەقیلە رواندزی\n15. 👁 میهرەبان رواندزی\n16. 👁 مەلا محەمەد ئەمینی رواندزی\n17. 👁 مەلا محەمەدەمین رواندزی\n18. 👁 هاژە سلێمان رواندزی\n19. 👁 وریا ئەمین رواندزی\n20. 👁 وەستا رەجەب\n21. 👁 ڕێزان عارف حەسەن رواندزی\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 11 2021 11:32PM باشترکراوە\n👁 ئەم بابەتە 85,655 جار بینراوە


ڕاگەیاندنی کۆبونەوەی کەمپینی بەرگری لە ئازادی و خواستەکانی خەڵکی کوردستان_دانیمارک و بەشێک لە ڕەوەندی کوردی. – Dengekan\nbyDenegkan\tDecember 21, 2016\tGeneral\nلەسەر بانگهێشتی (کەمپینی بەرگری لە ئازادی و خواستەکانی خەڵکی کوردستان_دانیمارک) ڕۆژی یەکشەممە ڕێکەوتی ١٨/١٢/٢٠١٦، کۆبونەوەیەک بۆ ( ڕەوەندی کوردی) لە شاری (Albertslund) بەڕێوەچوو.\nئامانجی کۆبونەوەکە بیروڕاگۆڕینەوەبوو لەسەر هەلومەرجی سیاسی کوردستان و، چۆنیەتی و هەنگاوی پێویست بۆ پشتیوان و هەڵوێست وەرگرتن، سەبارەت بە ناڕەزایەتی و خۆپیشاندانەکانی ئێستای، چین و توێژە جیاوازەکان لە کوردستان بۆ بەدەستهێنانی خواستەکانیان.\nلەم کۆبونەوەیەدا و لەنێو ئامادەبوواندا بیروڕا گۆڕایەوە سەبارەت بەهەستیاری ئەم قۆناغەی کوردستان و، ئاڵوگوڕکردنی جێگاوڕێگای حیزبەکان و دەنگی ناڕازیەتی و ئامادەیی خەڵک لەسەر شەقامەکان، لەم کۆبونەوەیەدا بەگرنگیەوە قسەلەسەر گێڕانەوەی ئیرادە بۆ تاک و خاوەنداریەتی خەڵک خۆی لەشەقام و ناڕەزایەتیەکان بە خاڵێکی جەوهەری وگرنگ هەڵسەنگێنرا و پشتیوانی لێکرا.\nلەم کۆبونەوەیەدا بەگرنگیەوە باسی هەنگاوە کردەییەکانی چۆنیەتی پشتیوانی لە داواکاری و داخوازیەکانی خەڵکی کوردستان کرا، هەمانکات باسی بردنە پێشەوەی ئاستی بەرپرسیارێتی و، گوڕوتینی زیاتر بۆ جۆشدانی چالاکی و مسۆگەرکردنی پشتیوانی لەدەرەوە بۆ خەڵکی کوردستان و خواستە ڕەواکانیان خرایە بەرنامەی کاری داهاتووی کەمپینەکە.\nلەم کۆبونەوەیەدا (کەمپینی بەرگری لە ئازادی و خواستەکانی کوردستان_دانیمارک)، دوای زیاتر لە ٦ ساڵ دامەزراندنی، وەک زەرورەتێکی ئەم قۆناغەی ئێستا کوردستانی پێدا تێدەپەڕێت توانی بەشێوەیەکی تازە، کە بگونجێت لەگەڵ واقیع و پێشهاتەتازەکان و ناڕەزایەتیەکانی کوردستان، کارەکانی خۆی وەک ئۆرگانێک لە هەموو بوارەکاندا ڕێکبخاتەوە.\nلەم کۆبونەوەیەدا (دەستەیەکی کارگێڕی) و (٣ لیژنە) بۆ بەڕێوەبردن و سەرپەرشتی کارەکانی (کەمپینی بەرگری لە ئازادی و خواستەکانی خەڵکی کوردستان_دانیمارک) دیاری کرا.\n(دەستەی کارگێڕی) پێکهاتووە لەم بەڕێزانە (گەوهەر معمارزادە، گۆران هەڵەبجەی، ئەحمەد بایز،جەمال محەمەد، هیدایەت مەلا عەلی).\n(لیژنەی پەیوەندیەکان) پێکهاتووە لەم بەڕێزانە (عوسمان ئەحمەد، حسێن کەرکوکی، ئەحمەد بایز،جەمال محەمەد ).\n(لیژنەی ڕاگەیاندن) پێکهاتووە لەم بەڕێزانە (ئەحمەد جاف، بەختیار عومەر، سەلام محەمەد، گۆران هەڵەبجەی، هیدایەت مەلا عەلی).\n(لیژنەی ئیدارە و دارایی) پێکهاتووە لەم بەڕێزانە (مەریوان مەغدور، ئیبراهیم حاجی حەمەشەریف، لوقمان مستەفا، گەوهەر معمارزادە).\n(کەمپینی بەرگری لە ئازادی و خواستەکانی خەڵکی کوردستان_دانیمارک) سوپاس و قەدرزانینی خۆی ئاڕاستەی ئەو بەڕێز و خۆشەویستانە دەکات، کە لە ٦ ساڵی ڕابوردوودا لەم (کەمپینەدا) چالاک و ئەندام بوون، سوپاسی زۆری ئەو ئازیزانە دەکات کە بەگەرما و سەرما بەشداری خۆپیشاندان و کۆڕ و کۆبونەوە و چالاکیەکانیان کردەوە.\n(کەمپینی بەرگری لە ئازادی و خواستەکانی خەڵکی کوردستان_دانیمارک) ڕایدەگەیەنێت کە هەمیشە دەرگای ئاوەڵایە بۆ هەر ئازادیخوازێک کە خوازیاربێت لەگەڵ (کەمپین) کار و چالاکی بکات بەگەرمی دەستی خەباتکارانەی دەگوشین.\nPrevious توركیا به‌ره‌و دواوه هه‌نگاو ده‌نێت … جه‌زا ئه‌حمه‌د فارس\nNext د.کوردۆ عەلی،هاوبیرێک لە هزر و پەیڤ … هەڵۆ بەرزنجەیی


کوردیپێدیا - 29-01-2014\n📅 29-01-2014 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n#شەڕڤان | #حەسەکە | #گەرمیان | #موسڵ |\n2. 👁 رەمەزان عەلی\n3. 👁 سەعید عیسمەت غوباری\n4. 👁 عەتوف عەبدۆ\n5. 👁 هێڤی ئیبراهیم مستەفا\n6. 👁 وەلید سەلام\n➕ ئەم بابەتە لەلایەن: (هاوڕێ باخەوان)ەوە لە: Jan 29 2014 9:59AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 1 2018 11:30PM باشترکراوە\n👁 ئەم بابەتە 14,619 جار بینراوە\n📷 فایلی وێنە 1.0.1 55 KB Jan 29 2014 9:59AM بەناز جۆڵا


2018-06-11 [06:49 AM]\nھونەرمەندێکی ناسراوی شاری دھۆک، تەقە لە کوڕە پوورێکی خۆی دەکات و برینداری دەکات، دواتر کوڕە پوورەکەی لە نەخۆشخانە دەمرێ، بکوژەکە کە دوای رووداوەکە خۆی شاردووەتەوە، لە لایڤێکی فەیسبووکدا باسی ھۆکاری تەقەکردن لە کوڕە پوورەکەی دەکات و دەڵێت جنێوی پێداوە، بۆیە تەقەی لێکردووە.\nشەوی ٢٢/٥/٢٠١٨ کۆمیدیکاری ناسراوی شاری دھۆک ئەکرەم کۆنفۆ، ھێرشی کردە سەر ماڵی کوڕە پوورێکی خۆی بەناوی کەمال رەمەزان حەسەن، لە گوندی کورای سەر بە ناحیەی زاویتە. ئەکرەم سێ گوللەی لە کەمال دا و برینداری کرد. دوای نۆ رۆژ کەمال لە نەخۆشخانە گیانی دەرچوو.\nئەکرەم تاھیر ناسراو بە ئەکرەم کۆنفۆ، ھەر ھەمان شەوی رووداوەکە، لە لایڤێکدا لە تۆڕی کۆمەڵایەتیی فەیسبووک، باسی رووداوەکەی کرد و گوتی کوڕە پوورەکەی جنێوی پێداوە، بۆیە تەقەی لێکردووە.\nفەیسەڵ رەمەزان کە برای کەمالە، باسی ساتی رووداوەکەی کرد و گوتی "ئێمە لە ماڵەوە دانیشتبووین، پیاوێک ھاتە ژوورەوە و داوای لە کەمال کرد بێتە دەرەوە و گوتی ئەکرەم ئیشی پێیەتی، دواتر ئەکرەم تەقەی لە کەمال کرد و بە سێ گوللە برینداری کرد".\nکەمال رەمەزان، خێزاندار و باوکی شەش منداڵ بوو، لە ساڵی ٢٠٠٤ ـەوە کوردستانی جێھێشتووە و لە بەریتانیا نیشتەجێ بوو، تەنیا سێ رۆژ بوو بە سەردان گەڕابووەوە کوردستان.\nبە گوتەی فەیسەڵ، تۆمەتبارەکە لەگەڵ شوفێری تاکسییەک ھاتووەتە سەر ماڵیان، بۆیە ئێستا داوا دەکەن، جگە لە ئەکرەم، شوفێری تاکسییەکەش دەستگیر بکرێ و لێکۆڵینەوەی لەگەڵ بکرێ، بەڵام تاوەکو ئێستا ھیچیان دەستگیر نەکراون.\nسەبارەت بەو قسانەی ئەکرەم لە لایڤەکەدا کردوونی، فەیسەڵ گوتی: "ئاگادار نین براکەم جنێوی بە ئەکرەم دابێ، بەڵام ئەوە دەزانین کە ئەکرەم قەرزداری براکەم بوو، ئەو داوای پارەکەی خۆی لێ کردووەتەوە، بۆیە ئەکرەم کوشتوویەتی".\nبرای کەمال رەخنەی لە ھێزە ئەمنییەکان ھەیە و دەڵێت: "ئۆتۆمبێلێک دەدزرێ لە ماوەی ٢٤ کاژێر دزەکە دەدۆزنەوە و دەستگیری دەکەن، بەڵام مەعقولە ھەموو بادینان ئەکرەم دەناسێ و دەزانن برای ئێمەی کوشتووە، کەچی تاوەکو ئێستا دەستگیریان نەکردووە".\nئەکرەم تاھیر، تەمەن ٤٠ ساڵ، لە کۆتایی نەوەتەکانەوە یاریی کۆنفۆ و کاراتێ دەکات، بۆیە لە نێو خەڵک بە ئەکرەم کۆنفۆ ناسراوە. ئەکرەم جگە لە وەرزش، سەرقاڵی کاری ھونەری بوو، لە سەرەتای ٢٠٠٤ وەکو ئەکتەرێکی کۆمیدی دەرکەوت، تاوەکو ئێستا بەشداریی زیاتر لە ١٠ دراما و فیلمی کۆمیدی کردووە.\nسەربەست تاھیر، برای ئەکرەم کۆنفۆ دەڵێت دوای رووداوەکە ئەکرەم قسەی لەگەڵ یەکێک لە براکانی کردووە. سەربەست گوتی: "ئەکرەم ھەر ئەو شەوەی تەقەی لە کوڕە پوورەکەمان کرد، تەلەفۆنی بۆ برایەکمان کردووە، دواتر منیش قسەم لەگەڵی کرد و پێمگوت دەبێت ھەر ئێستا بچی خۆت رادەستی پۆلیس بکەی، لە قسەکانیدا دیار بوو زۆر پەشیمان بوو لەو تاوانەی کردی".\nسەربەست گوتیشی: "ئێمە خزمی یەکدین و تا ئێستا ھیچ کێشەیەک لە نێوانماندا نەبووە، داوا دەکەین ئەکرەم خۆی تەسلیمی پۆلیس بکات و یاسا دۆسیەکەی یەکلایی بکاتەوە".\nسەبارەت بەو دەنگۆیانەی کە دەڵێن ئەکرەم دوای رووداوەکە چووەتە دەرەوەی وڵات، سەربەست گوتی: "ئێمە نازانین لە کوێ خۆی حەشارداوە، بەڵام لەو باوەڕەدا نین چووبێتە دەرەوەی وڵات".\nھێمن سلێمان، گوتەبێژی پۆلیسی دھۆک بە (رووداو)ی راگەیاند: "ئەکرەم کەسێکی ناسراوە و ھەر لە یەکەم ساتی رووداوەکە ناو و وێنەکەی بەسەر ھەموو بازگەکاندا دابەشکراوە و ھێزە ئەمنییەکانیشمان ئاگادار کردووەتەوە. بەڵام کەسوکاری قوربانییەکە دڵنیا دەکەینەوە، ئەویش وەکو تاوانبار و تۆمەتبارەکانی دیکە دەستگیر دەکەین".\nئەم هەواڵە 13402جار خوێندراوەتەوە


سەدری یاخی.. دەرد و دەرمان\nپاش ساڵێك لە رێككەوتنی لەگەڵ هادی عامری بۆ پێكهێنانی حكومەتی بەغدا بە سەرۆكایەتی عادل عەبدولمەهدی، جارێكیتر سەدر رۆشتەوە بۆ گۆڕەپانی مانگرتن و خۆپیشاندان و رێگای یاخی بوون و ڕاگۆڕینی هەڵبژارد، بەڵام جیاواز لە جارەكانیتر ئەمجارەیان سەدر خۆی و جەماوەرەكەی تەنها نین، بەڵكە تێكەڵ بووە لەگەڵ شەپۆلێكی بەرفراوانی خۆپیشاندان كە زیاتر گەنجانی بێكارو ڕەخنەگر بەشدارن تێیدا.\nئەم رێبەرە تاڕادەیەك گەنجە شیعییە (45 ساڵ) كە هیچ بەهرەیەكی وتاردانی نییە و ئاخاوتنیشی زۆر پاراو نییە، خاوەن جەماوەریترین رەوتی میللی ناو شیعەی عێراقە و لەدوا هەڵبژاردندا (2018) لیستەكەی "سائیرون" لەگەڵ شیوعییەكاندا یەكەم دەنگی عێراقیان بەدەستهێنا، لەتەمەنی دەركەوتنی سیاسیشییدا هەمیشە حەزی لەیاخیبوون و خۆ جیاكردنەوە بووە لە شەپۆلی باوی هێزەكانیتری هاوشێوەی و هەر ئەمەش وەهای كردووە زۆر جێگەی متمانە نەبێت لە سیاسەتدا.\nمیراتەكەی بنەماڵەی سەدر\nناوبانگی كاریزمیانەی موقتەدا سەدرو هێزی فەتوا ئەلیكترۆنییە كورتەكانی كە ناو بەناو لە تویتەری خۆی و لە ئەكاونتی "صالح محمد العراقی" ییەوە لە فەیسبوك بڵاو دەكرێتەوە دەگەرێتەوە بۆ پاشخان و قوربانییەكانی بنەماڵەكەی ( ئالی سەدر) كە لە بنەڕەتدا لەباشووری لوبنانەوە بۆ خوێندنی ئاینی روویان كردوەتە عێراق.\nزۆر بە كەمیی وێنەی موقتەدا هەیە كە هی باوكیشی لەگەڵدا نەبێت كە بە "شەهید سەدر" بەناوبانگە و موقتەدا بە "سید الوالد" ناوی دەبات، هەموو نوسینگە و چالاكییەكانیشی هەر بەناوی ئەوەوەیە؛ "شەهید سەدر" و زۆرجار وەكو تەواوكەری پرۆژەكەی باوكی خۆی دەناسێنێت. باوكی سەدر كە ناوی تەواوی محەمەد محەمەدسادق ئەلسەدرە ( محمد محمد صادق الصد)ـه (1943 _1999ز) و بە سەدری دووەم دەناسرێت، ناوبراو یەكێك بوو لەو رێبەرانەی لەساڵانی نەوەدەكان بە زیندووكردنەوەی مەراسیمی نوێژی جومعە (لای شیعەكان لەسایەی ئیمامی دادگەردا ئەنجام دەدرێت) و بە پۆشینی كفنی سپی لەكاتی وتارداندا سەرنجی زۆرێك لە خەڵكی باشوری عێراقی بۆلای خۆی راكێشا. ئەم پیاوە ریش بەفرینە باڵا مامناوەندییە خۆی بە مەرجەعی شایستەی شیعەی عێراق دەزانی و رێبەرێكی ئاینی جەماوەریی بوو لە نەجەف، هەر بەم هۆیەشەوە تا لەژیاندا مابوو لە كێبەركێی تونددا بوو لەگەڵ مەرجەعیەتی ئایەتوڵڵا خوئی و یاریدەدەرەكانی كە دیارترین و دەركەوتووترینیان بریتیبوو لە سەید عەلی سیستانی.\nهەرچەندە هەندێ لەپیاوە ئاینییەكانی بنەماڵەی حەكیم و مەرجەعیەتی نەجەف، محەمەد سادق سەدریان یان بە "شێت"، "گەمژە"، "هاوكاری رژێم" دەزانی، بەڵام ئەو پێیوابوو شتەكە پێچەوانەیە و رژێمی سەدام بەدژایەتیكردنی ڕووكەشانە لەپشت گەورەكردنی ئایەتوڵڵا عەلی سیستانی ـ یەوەیە بەمەبەستی پەراوێزخستن و لاوازكردنی مەرجەعیەتی ئەم و هەمیشە بەمە پاساوی بۆ لایەنگرانی دەهێنایەوە كاتێك باس لەوە دەكرا چۆن رژێم سیستانی تەنگەتاو دەكات؟\nباوكی موقتەدا ئامانجی ئەوەبوو ببێتە مەرجەعی باڵای شیعەكان و بەردەوام كاری بۆ ئەمە دەكرد، بەڵگەنامە ئاشكرا كراوەكانی ئەمدواییەش دەریدەخەن رژێمی سەدام ئەم خواستەی محەمەد باقر سەدری پێ خۆش بووە و هەندێ ئاسانكاریشی بۆ كردووە، بەو پێیەی ناوبراو پیاوێكی ئاینی شیعەی بەرەچەڵەك عەرەب و بەرەگەزنامە عێراقییە، بەپێچەوانەی بنەماڵە و پیاوە ئاینییە زۆر ناودارەكانی نەجەفەوە هەڵگری رەگەزنامەی بیانی بوون بۆ نمونە، سیستانی ئێرانییە، بنەماڵەی ئایەتوڵڵا خوئی توركی ئێرانین، بەشیر نەجەفی پاكستانییە، ئیسحاق فەیاز ئەفغانییە.\nلە گەرمەی ئەم ململانێیەی سەدر و مەرجەعیەتی سیستانیدا و كاتێك لە تەمەنی 55 ساڵیدا بوو، محەمەد سەدر و هەردوو كوڕە گەورەكەی (مصطفی) و (مؤمل) لە پاش دەرچونیان لە مزگەوتی كوفە تیرۆر كران (1998)، كوڕی سێیەمیشی (مرتضی) لە دوای ئەم ڕووداوە لە ژیانی گشتی كشایەوە و خۆی شوێن بزر كرد، بەم پێیەش موقتەدای كوڕە بچووك بوو بە میراتگری ئەم رق و كێبەركێ و خەونی بەمەرجەع بوونە و ئێستا جار جار بەهەمان نەفەسە توندو رووشكێنەكانی باوكییەوە و زۆربەی جاریش بڕێك نەرمتر درێژە بە كاروانەكەی دەدات.\nساڵێك پاش لە تیرۆری محەمەد باقر سەدر و كوڕەكانی، رژێمی بەعس تاقمێك پیاوی ئاینی و دەسترۆشتوی شیعەی تۆمەتباركرد بە تیرۆركردنی ناوبراو و لە ئازاری 1999 لەسێدارەی دان، بەڵام سەدرییەكان ئێستا بەعس بە ئەنجامدەری تاوانەكە تۆمەتبار دەكەن و وازیان لە تۆمەتباركردنی پیاوانی شیعە هێناوە، بەتایبەت كە بەر لە ئەویش و لە 1980 بەعس محەمەد باقر حەكیم "سەدری یەكەم" ی ئامۆزای سەدری لەسێدارەدا.\nیەكەم دەركەوتنی موقتەدا\nتا رژێمی سەدام نەڕوخا (2003) كەس نە ناوی موقتەدای چوارەم كوڕی سەدرو نەناوی رەوتەكەی "رەوتی سەدر" ی نەبیستبوو، لەگەڵ یەكەم دەركەوتنیشیدا لە ناوی ئەم گەنجە مێزەر بەسەرە كە ئەوكات تەمەنی تەنها 30 ساڵ بوو تێكەڵ بوو لەگەڵ ناوی ئەنجامدەرانی تاوانی تیرۆركردنی "عبدالمجید الخوئی" كوڕی گەورە مەرجەعی كۆچكردووی شیعە و كلیداری رەوزەی حەیدەریی نەجەف بە چەقۆ لەناو مەزاری ئیمام عەلی لەیەكەم بەرەبەیانی ئازادی لە سایەی هێزەكانی ئەمەریكادا ( 9 نیسانی 2003).\nعەبدولمەجید "ڕكابەری سەدر" جیا لەوەی كوڕی مەرجەعی گەورەی كۆچكردوو ئەبولقاسمی خوئی بوو، سەرۆکایەتی دامەزراوەیەكی خێرخوازیی گەورەی دەكرد لە شاری لەندەن كە وەكو ماڵی هەموو شیعەكانی تاراوگە وابوو، جگە لەوەش تۆڕێكی پەیوەندیی لەگەڵ ئۆرگانە نێودەوڵەتییەكان هەبوو. دادگای لێكۆڵینەوەی نەجەف لە 2003 بڕیاری دەستگیركردنی بۆ موقتەدا سەدر دەركرد بەتۆمەتی پلان دانان بۆ ئەنجامدانی ئەم تاوانە، بەڵام تائیستا ئەو فەرمانە جێبەجێ نەكراوە، لەسەردەمی مالیكیدا جاروبار وەكو كارتێكی گوشار لەدژی هەڵوێستە سیاسیی و ركابەریكردنەكانی سەدر بەكاردەهێنرا، بەڵام لە سەردەمی عەبادی و عەبدولمەهدیدا ئەوە كۆتاییهات.\nهەرچەندە لەناوەندە شیعییەكان وا بڵاوە كە موقتەدا بە هۆی كەمتەرخەمییەوە لەكاری فەقێیەتی پەیوەندیی لەگەڵ باوكیدا باش نەبووە، بەڵام لەپاش كوژرانی باوك و دووان لە برا گەورەكانی و كشانەوەی برای سێیەمی لەژیانی گشتی(مرتضی)، ئیتر بووە میراتگریی رەوتە ئاینیەكەی و هاوسەرگیریی لەگەڵ كچی محەمەد باقر سەدری ـ ی مامی هێندەیتر یارمەتیدا بەخێرایی ببێتە تاقە میراتگری ناوبانگ و قوربانییەكانی ئالی سەدر بەبێ ئەوەی پێشتر ئامادەكارییەكی گەورەی مەعریفی و سیاسی بۆ كردبێت.\nموقتەدای رابەر.. موقتەدای سەركردە\nهەرچەندە موقتەدا سەدر هێشتا پلەی ئیجتیهادی وەرنەگرتووە، بەڵام زوو زوو فەتوا دەردەكات كە لەناو ئاینزای شیعەدا ئیشی مەرجەعی گەورەی ئاینییە بەتایبەت ئەوانەی ئایەتوڵای عوزمان. بەهۆی ئەوەی موقتەدا و رەوتەكەی پەیوەست نین بە تەقلیدی مەرجەعیەتی سیستانییەوە لە پرسە گرنگ و جومگەییەكان ئەگەر پێویست بكات ئەوە دەگەڕێنەوە بۆ سەر مەرجەعیەتی پیاوە ئاینییەكانیتر. بۆ پڕكردنەوەی كەلێنی مەرجەعیەتی ڕەوتەكەی موقتەدا لەدوای پێكدادانە ناوخۆییەكانی هێزە شیعییەكان (2007) و راگرتنی چالاكییەكانی میلیشیاكەی "سوپای مەهدی" رویكردە حەوزەی قوم بۆ خوێندنی ئاینی و وەرگرتنی پلەی ئایەتوڵڵا، بەڵام نەیتوانی درێژەی پێ بدات و هێشتا بەم مەرامە نەگەیشتوە چونكە گەیشتن بەم پلەیە لە سیستمی خوێندنی حەوزە ئاینییەكانی شیعە 15 _20 ساڵ خوێندن و توێژینەوەی شەرعزانیی پێویستە، بۆیە لە ئێستادا پلەی ئاینیی سەدر حوجەتولئیسلام وەلموسلیمینە كە قۆناغی پێش گەیشتنە بە ئیجتیهاد كردن و پایەی ئایەتوڵڵا.\nجگە لەم پایە ئاینییەش سەدر هەڵگری نازناوی فەرماندە (القائد) ـه، چونكە رێبەرایەتی تەوژمی سەدر دەكات و رێبەرایەتی "سوپای مەهدی" كردوە (2003 _ 2007) كە بەناوبانگترین میلیشیای شەڕكەری شیعە بووە، ئێستاش فەرماندەی (سرایا السلام) دەكات كە لەكاتی شەڕی داعشدا دایمەزراند. جگە لەوەش لە هەڵبژاردنی 2010 لیستی ئەحراری پێكهێنا چارەكی كورسییەكانی تایفەی شیعەی بردەوە (40 كورسی)، لە هەڵبژاردنی 2014 شدا بووە خاوەنی (28 كورسی) و لە 2018 دا بەرزی كردەوە بۆ 54 لەرێگەی هاوپەیمانێتییەوە، بەهۆی ئەوەشی رەچەڵەكی بنەماڵەكەیان دەگەرێتەوە بۆ سەر ئالوبەیت هەڵگری نازناوی "سید" یشە كە لەهەموو نازناوەكانیتر گرنگترە لای پەیڕەوانی شیعە و ، زۆربەی هەرە زۆری هەوادارو لایەنگرەكانیشی بۆ دەستخستنی رەزامەندیی خودا پەلاماری چمكی كەواكەی و لەپی دەستەكانی دەدەن بۆ ماچكردن و لە هەمان كاتدا رێنماییان دەكات بۆ كاروباری دین و دنیا.\nسەدر لە دەرەوەی حكومەتی عێراق سیستمی دادگەری و لێپێچینەوەی تایبەتی هەیە بۆ ئەو كەسانەی لە فەرمانەكانی دەردەچن و لەم ساڵانەی دواییدا كەمێك پیشاندانی ئەم ڕووەی خۆی كەمكردەوە بەتایبەت كە ئیستا بەرگری لە بنەماكانی دەوڵەت دەكات و لیژنەكانی بەردەوامن لە دەركردنی فەرمانی دەركردن و بانگكردنی ئەو كادرانەی پۆستی حكومییان وەرگرتووە و تۆمەتی دزی و گەندەڵییان لەسەرە.\nسەدری گۆڕاو... سەدری ڕا ڕا\nهەموو ئەوانەی ئاگایان لە گوتار و هەڵوێستەكانی موقتەدا سەدر هەیە، هاوڕان لەسەر ئەوەی ئەم سەركردەیە لەسەر زۆربەی هەڵوێستەكانی جێگیرو چەسپاو نییە و زۆر بەخێرایی ڕاو بڕیارەكانی دەگۆڕێت، هۆكاری ئەمەش دەگەڕێتەوە بۆ ئەوەی خاوەن حیزبێكی رێكخراوو پەیڕەو و پرۆگرامێكی سیاسی دیاریكراو نییە و ڕەوتەكەی زیاتر شەعبییە تا سیاسی. جیاواز لە حیزبەكانیتری شیعە لەناو رەوتەكەی سەدردا هەموو چین و توێژێك هەن و بەشێكیان ئەم رەوتەیان كردوەتە پەیژە بۆ گەشتن بە دەسەڵات، زۆرێكیش پێیانوایە ئەم رەوتە نزیكترین هێزی ئاینی شیعەن لە خەڵكانی نیشتمانی و چەپ و لیبراڵ، چونكە پشتیوانی لە داواكاریی خۆپیشاندەران و ئەو چالاكوانە مەدەنیانە دەكەن كە بە نەیاریكردنی هێزە مەزهەبییە وەلائییەكانی ئێران ناسراون، بەڵام زۆرێكیتر پێیانوایە سەدرییەكان لەهێزێكی ئاینی ڕادیكاڵ بەولاوە هیچیتر نین و جیاوازیی گەورەیان نییە لە سیستمی بیركردنەوەی هێزە شیعییەكان بەتایبەت كە میلیشیاكەی سەدر "سوپای مەهدی" بەشدارییەكی چالاكی لە كوشتاری تایفی سوننەكاندا كردوە لەساڵانی گرژیی بارودۆخ لەعێراق (2006 _2008).\nسەدرییەكان وەك رێبەرێكی عێراقی و لە هەمان كاتیشدا ئیسلامی تەماشای موقتەدا دەكەن، بەتایبەت پاش ئەوەی هەندێ هەنگاوی نا بۆ دەرچوون لە قاوغی شیعەگەریی لەوانەش سەردانی قەتەر و سعودیە و نوێژكردنی لە مزگەوتی عومەری كوڕی خەتاب لە دۆحە. لەسەر ئەم هەنگاوانەشی سەدر باجی زۆری داوە لەوانەش جیابوونەوەی عەسایب "عصائب أهل الحق" و سەركردەكەیان قیس الخزعلی بوو كە جاران یەكێك بوو لە یاریدەدەرەكانی سەدر و ژمارەیەكیتر جیابوونەوە و بەئامانجگرتنی ڕەوتەكەی و تۆمەتباركردنی بەوەی لە شیعەگەریی لایداوە.\nسەرباری مشتومڕی لایەنگران و نەیانی سەدر چ لەناو ڕەوتی خۆی و چ لەدەرەوەی ئەوەشدا هەر ژمارەیەكی گەورەیە چونكە كەسایەتی ئەو وەكو موگناتیس وایە لە ناو گەنجە شیعە پەراوێزخراوەكان و خەڵكی هەژاری نیشتەجێی شارۆچكە سیخناخ و جەنجاڵەكانی سەورە و كازمییە و باشوری عێراق، بەردەوامیش بە هەڵوێستە كتوپڕو لێدوان و فەتوا جۆربەجۆرەكانی توانای دروستكردنی شۆك و هەڵای سیاسی و میدیایی هەیە وەك چۆن ئێستا لە گۆڕەپانی سیاسی عێراقدا ڕوو دەدات و بە هەڵوێست و پشتیوانییەكانیشی جۆرێك لە پارێزبەندیی بۆ ئەو خۆپیشاندەرانە دروستكردووە كە لای ئێرانییەكان تۆمەتبارن بە نۆكەریكردنی بێگانە (ئەمەریكاو ئیسرائیل)، ئەمەش وایكردووە خەڵکێك بڵێن ئەگەرچی سەدر خۆی لەخۆیدا كێشە و دەردە بەڵام جۆرێكیشە لە چارەسەر و دەرمان.


ئارام شێخ محەمەد: ده‌ستدرێژییه‌کانی توركیا هیچ پاساوێكی نییه\nجێگری سه‌رۆكی ئه‌نجومه‌نی نوێنه‌رانی عێراق به توندی ئیدانه‌ی هێرشه‌كه‌ی توركیا بۆ سه‌ر شه‌نگال ده‌كات و داوا له وه‌زاره‌تی ده‌ره‌وه‌ی عێراق ده‌كات بانگهێشتی باڵیۆزی توركیا بكرێت بۆ راده‌ستكردنی یاداشتی ره‌تكردنه‌وه‌ی ئه‌و ده‌ستدرێژیه و ئیدانه‌كردنی.\nئارام شێخ محه‌مه‌د، جێگری سه‌رۆكی ئه‌نجومه‌نی نوێنه‌رانی عێراق له به‌یاننامه‌یه‌كدا رایگه‌یاند: به‌رده‌وامی توركیا له بۆردومان كردنی خاكی عێراق به چه‌كی ئاسمانی، پێشێلكردنێكی رونی سه‌روه‌ری خاكی عێراق و سه‌رجه‌م رێکكه‌وتننامه نێوده‌وڵه‌تییه‌كان و رێکكه‌وتننامه‌ی دراوسێتیه، كه بێگومان كاریگه‌ری ده‌بێت له‌سه‌ر په‌یوه‌ندییه‌كانی نێوان هه‌ردو وڵات و ئاسایش و سه‌قامگیری ناوچه‌كه ده‌شێوێنێت له كاتێكدا هێزه عێراقییه‌كان سه‌رقاڵی ئۆپه‌راسیۆنی گه‌وره‌ی سه‌ربازین دژ به داعش له موسڵ.\nجێگری سه‌رۆكی ئه‌نجومه‌نی نوێنه‌رانی عێراق جه‌ختی له‌وه‌كردوه‌ته‌وه، ئه‌و ده‌ستدرێژیه‌ی توركیا هیچ پاساوێكی نییه‌و داواشی له حكومه‌تی فیدراڵی كردوه بانگهێشتی باڵیۆزی توركیا بكرێت بۆ راده‌ستكردنی یاداشتی ئیدانه‌كردنی ره‌سمی ئه‌و ده‌ستدرێژیه و ده‌ستدرێژیه به‌رده‌وامه‌كانی تری توركیا بۆ سه‌ر خاكی عێراق.


رژێمى ئه‌سه‌د... بژارده‌ى دووه‌مى توركیا دواى شكستهێنانى رێككه‌وتنه‌كه‌ى ئه‌مه‌ریكا\n:: PM:12:15:18/08/2019 \nرۆژنامه‌كانى توركیا باس له‌وه ده‌كه‌ن، ئه‌گه‌رى هه‌یه دواى بێئومێدبوونى توركیا له‌و رێككه‌وتنه‌ى له‌گه‌ڵ ویلایه‌ته یه‌كگرتووه‌كانى ئه‌مه‌ریكا ئه‌نجامى داوه، بژارده‌یه‌كى به‌رده‌م توركیا دانوستاندن بێت له‌گه‌ڵ ئه‌سه‌د. سه‌رۆكى پارتێكى توركیش ئاشكراى ده‌كات له لایه‌ن رژێمى ئه‌سه‌ده‌وه بۆ دیمه‌شق بانگهێشت كراوه و له‌باره‌ى هێزه كوردییه‌كان پلانێك به ئه‌سه‌د ده‌ده‌ن.\nوێڕاى رێككه‌وتنێكى سه‌ره‌تایى له نێوان توركیا و ئه‌مه‌ریكا له‌سه‌ر دانانى ناوچه‌ى ئارام له باكورى سووریا، هێشتا هێڵى گرنگ و سه‌ره‌كى له رێككه‌وتنه‌كه یه‌كلا نه‌كراوه‌ته‌وه. به‌رپرسانى توركیا متمانه‌یان به ئه‌مه‌ریكا نییه و له به‌رانبه‌ریشدا به‌رپرسانى ئه‌مه‌ریكا ئاشكراى ده‌كه‌ن، ناكۆكى له نێوان هه‌ر دوولا له‌سه‌ر ورده‌كارییه‌كانى ناوچه‌ى ئارام هه‌یه.\nئه‌و بێ متمانه‌ییه‌ى به‌رپرسانى توركیا له راگه‌یاندنى توركى ره‌نگى داوه‌ته‌وه، بۆیه شرۆڤه‌كاران و سیاسه‌تمه‌دارانى تورك باس له سیناریۆكانى دواى سه‌رنه‌گرتنى رێككه‌وتنه‌كه ده‌كه‌ن و چه‌ندان بژارده ده‌خه‌نه‌ڕوو كه یه‌كێك له‌وانه ئاشتبوونه‌وه‌یه له‌گه‌ڵ رژێمى ئه‌سه‌د، بۆ ئه‌وه‌ى ئه‌و رژێمه هاوكار بێت له ره‌واندنه‌وه‌ى مه‌ترسییه‌كانى توركیا و هه‌ڵوه‌شاندنه‌وه‌ى ئه‌و ده‌سه‌ڵاته‌ى كه هێزه كوردییه‌كان له ماوه‌ى رابردوودا له رۆژهه‌ڵاتى فوڕات دروستیان كردووه.\nلایه‌نى تورك ئه‌وانه‌ى باسى رێككه‌وتنى له‌م جۆره ده‌كه‌ن، دووپات له‌سه‌ر ئه‌وه ده‌كه‌نه‌وه، ده‌كرێ به هۆى ئێران و رووسیا توركیا گره‌نتى له رژێمى ئه‌سه‌د وه‌ربگرێت له حاڵه‌تى ئه‌نجامدانى هه‌ر رێككه‌وتنێك.\nرۆژنامه‌ى "شه‌رق ئه‌وسه‌ت" ئه‌مڕۆ له راپۆرتێكدا باس له‌وه ده‌كات، ئه‌و رێككه‌وتنه‌ى چه‌ند هه‌فته‌یه‌ك له‌مه‌وبه‌ر له نێوان توركیا و ئه‌مه‌ریكا كراوه، وه‌ك سه‌ره‌تایه‌ك هه‌موو لایه‌نه‌كانى رازى كردووه، له‌وانه توركیا به‌لایه‌نى كه‌مه‌وه له بواره ئاسمانییه‌كه‌ى رازییه، ئه‌مه‌ریكایش خۆى به سه‌ركه‌وتوو ده‌زانێ چونكه به‌م رێككه‌وتنه توانى جڵه‌وى هێزه‌كانى توركیا بكات و نه‌هێڵێ هێرش بكه‌نه سه‌ر رۆژهه‌ڵاتى فوڕات، هێزه كوردییه‌كانیش به‌هه‌مانشێوه به‌هۆى دووركه‌وتنه‌وه‌یان له جه‌نگێكى چاوه‌ڕوانكراو له رێككه‌وتنه‌كه رازین، به‌ڵام هه‌موو ئه‌مانه بێ متمانه‌یى توركیا و ناكۆكى ئه‌مه‌ریكا ناڕه‌وێنێته‌وه.\nله راپۆرته‌كه‌ى رۆژنامه‌ى شه‌رق ئه‌وسه‌ت باس له‌وه كراوه، رۆژى هه‌ینى رابردوو جیمس جیفرى له كۆڕێكدا كه بۆ په‌یمانگه‌یه‌كى واشنتنى كردووه، ددانى به‌وه ناوه وێڕاى رێككه‌وتن ناكۆكى له نێوان توركیا و ئه‌مه‌ریكا هه‌یه به تایبه‌تى له‌سه‌ر بابه‌تى په‌یه‌ده، كه توركیا به پارتێكى تیرۆریستى ده‌زانێ. جیفرى كه نێرده‌ى تایبه‌تى ئه‌مه‌ریكایه بۆ كاروبارى سووریا و هه‌ر ئه‌ویش سه‌رپه‌رشتى شاندى ئه‌مه‌ریكاى كردووه بۆ ئه‌نجامدانى رێككه‌وتنه‌كه ده‌ڵێ، "كه‌چى ئێمه پێمان وایه یه‌كینه‌كانى پاراستنى گه‌ل، خه‌ڵكى سووریان و تیرۆریست نین".\nموحره‌م سارى كایا كه نووسه‌رێكى تورك باس له‌وه ده‌كات، ئه‌مه‌ریكا و یه‌په‌گه له‌وه ده‌ترسن توركیا له رێككه‌وتنه‌كه هه‌ڵبگه‌ڕێته‌وه و به‌سه‌رپه‌رشتى رووسیا و ئێران به‌ره‌و دیمه‌شق بچێت، له‌وێوه باس له به‌ڕێوه‌بردنى ناوچه‌ى ئارام بكات. ئه‌و بیرۆكه‌یه ته‌نیا لێكدانه‌وه‌ى شرۆڤه‌كارێكى سیاسى نییه، به‌ڵكو هاوكات سه‌رۆكى حزبێكى توركى ئاشكراى كردووه، رژێمى ئه‌سه‌د بانگهێشتنامه‌ى بۆ ئه‌وان ناردووه بۆئه‌وه‌ى تاوتوێى بارودۆخى سه‌ر سنووره‌كانى سووریا و توركیا بكه‌ن.\nدوغۆ پرێنجیك سه‌رۆكى پارتى نیشتمانى تورك كه وێڕاى ئه‌وه‌ى پارته‌كه‌ى ئۆپۆزسیۆنه، به‌ڵام له‌م ماوه‌ى رابردوودا پێوه‌ندى خۆى و حزبه‌كه‌ى له‌گه‌ڵ ئاكپارتى ئاسایى كردووه‌ته‌وه كه له‌لایه‌ن ره‌جه‌ب ته‌یب ئه‌ردۆغانه‌وه سه‌رۆكایه‌تى ده‌كرێت. پرێنجگ ده‌ڵێ "له مانگى ئه‌یلوولى داهاتوو سه‌ردانى دیمه‌شق ده‌كه‌م". ئه‌و سه‌ركرده سیاسییه‌ى تورك به ئه‌رێنى باسى رۆڵى رژێمى ئه‌سه‌د ده‌كات بۆ له‌ناوبردنى داعش و پێی وایه ده‌توانێ پرسى یه‌په‌گه‌یش چاره‌سه‌ر بكات.\nله به‌شێكى ترى قسه‌كانى كه له میدیاكانى توركیا بڵاو كراوه‌ته‌وه، پرێنجیك باس له‌وه ده‌كات له كاتى سه‌ردانه‌كه‌یان بۆ لای ئه‌سه‌د پلانێك بۆ چاره‌سه‌ركردنى كێشه‌كه ده‌ده‌ن به رژێمى سووریا و ده‌ڵێ، "پێشنیازى ئه‌وه ده‌كه‌ین ئه‌وان چه‌ك دابنێن و حكوومه‌تى دیمه‌شق لێبوردنى گشتى بۆ هه‌مووان ده‌ربكات" دواتر دووپاتى ده‌كاته‌وه ئه‌م پێشنیازه‌ى له‌لایه‌ن رژێمى سووریا و رووسیا و ئێران پێشوازى لێ كراوه.\nئه‌مه جارى یه‌كه‌م نییه باس له ئاساییكردنه‌وه‌ى پێوه‌ندى نێوان رژێمى سووریا و توركیا بكرێت، پێشتریش چه‌ندان جار به‌رپرسانى ئۆپۆزسیۆن داوایان له سه‌رۆكى توركیا كردووه، پێوه‌ندى له‌گه‌ڵ سووریا ئاسایى بكاته‌وه، به‌ڵام رۆڵى توركیا له هه‌شت ساڵى رابردووى جه‌نگى سووریا، وا ده‌كات ئه‌و ئاشتبوونه‌وه‌یه هێنده ئاسان نه‌بێت. چونكه توركیا له‌لایه‌ن دیمه‌شقه‌وه به‌وه تۆمه‌تبار ده‌كرێت هاوكارى چه‌ندان گرووپى توندڕه‌وى ئیسلامى ده‌كات، هه‌روه‌ها توركیا دوو ئۆپراسیۆنى سه‌ربازى گه‌وره‌ى له‌ناو خاكى سووریا ئه‌نجام داوه، كه ئه‌مه‌یش ناڕه‌زاییه‌كى زۆرى دیمه‌شقى لێ كه‌وتووه‌ته‌وه و ئێسته‌یشى له‌گه‌ڵدا بێت رژێمه‌كه توركیا به داگیركارى تۆمه‌تبار ده‌كات.\nئه‌م بابه‌ته 1301 جار خوێنراوه‌ته‌وه\nتاڵیبان له تیرۆره‌وه بۆ ئازادی و یه‌كسانی ژن و پیاو


ئیتاڵیا: 8 كورد به تۆمه‌تی قاچاخچێتی و ساخته‌كاری ده‌ستگیركران | Pishti News | پشتی نیوز\nپه‌ڕه‌ی سه‌ره‌کی/په‌نابه‌ران/ئیتاڵیا: 8 كورد به تۆمه‌تی قاچاخچێتی و ساخته‌كاری ده‌ستگیركران\nPishtiwan Jaf Follow on Twitter Send an email 2021/02/18\n2,882 2 minutes read\nباندێكی 24 كه‌س له ئیتاڵیا به تۆمه‌تی قاچاخچێتی و پاره‌خواردن ده‌ستگیركران له نێویاندا 8 كه‌سیان كوردن\nله شاری كۆرۆتۆنی ئیتاڵیا، باندێكی 24 كه‌سی ده‌ستگیر كران به تۆمه‌تی ئه‌وه‌ی هاوكاری كۆچی نایاسایی و كاری ساخته‌كاریان كردووه. له نێویاندا پۆلیسی ئیتاڵی و پارێزه‌ر و 8 كورد هه‌ن كه كاری وه‌رگێڕی له‌و وڵاته ده‌كه‌ن.\nبه پێی میدیاكانی ایتاڵیا، بانده‌كه وه‌رگێڕه كورده‌كان، هاوكاری كوردی دیكه‌یان ده‌كرد و ئه‌وراقی ساخته‌یان دروست ده‌كرد كه گوایه ئه‌و كه‌سانه له وڵاتی ئیتاڵیا ده‌ژین و ئادره‌س و ناونیشان و هه‌موو جۆره ئه‌وراقێكیان بۆ دروست ده‌كردن تاكو له ئیتاڵیا مافی په‌نابه‌ری وه‌ربگرن.\nپۆلیسی ئیتاڵیا له شاری كرۆتۆن ڕایگه‌یاند، ئه‌مه باندێكی گه‌وره‌یه كه له ته‌واوی ئیتاڵیا كاریان ده‌كرد و هاوكاری كۆچبه‌ری نایاساییان ده‌كرد تاكو مافی په‌نابه‌ری وه‌ربگرن و بتوانن له ئیتاڵیا و وڵاتانی ئه‌وروپا به یاسایی و ئاسانی هاتووچۆ بكه‌ن. بۆ به‌ده‌ستهێنانی ئه‌وه‌ش كورده‌كان، به هاوكاری پارێزه‌ر و چه‌ند پۆلیسێك، ئه‌وراقی ساخته‌یان دروست ده‌كرد بۆ داواكارانی مافی په‌نابه‌ری، ئادرێسیان بۆ داده‌نان. له به‌رامبه‌ردا داواكارانی مافی په‌نابه‌ری بڕه پاره‌یه‌كیان ده‌دا به كورده‌كان كه دواتر له گه‌ڵ پارێزه‌ران و چه‌ند پۆلیسێك كه به‌شێك بوون له بانده‌كه، دابه‌شده‌كران.\nبه پێی میدیاكانی ئیتاڵیا، كورده‌كان كه وه‌رگێربوون له شاری كرۆتۆنی ئیتاڵیا، په‌یوه‌ندیان ده‌كرد به دانیشتووانی كوردی هه‌رێمی كوردستان، پێیوان ده‌گوتن كه ئه‌وان به هاوكاری چه‌ند پارێزه‌رێك هه‌موو ئه‌وراقێكیان بۆ ئاماده ده‌كه‌ن، گه‌ره‌نتیان پێده‌دا كه له ماوه‌یه‌كی كورتدا مافی په‌نابه‌ریان بۆ وه‌رده‌گرن، بێ ئه‌وه‌ی خودی خۆیان له ئیتاڵیا ئاماده بن، بانده‌كه هه‌موو جۆره كار ئاسانیه‌كیان بۆ ده‌كردن. دوای ئه‌وه‌ی كورده‌كان مافی په‌نابه‌ریان بۆ ده‌رده‌چوو له ئیتاڵیا، ئه‌وان هێشتا له كوردستان بوون و به ڤیزه ده‌گه‌یشتنه ئیتاڵیا و له‌وێ مافی په‌نابه‌ریان وه‌رده‌گرت، دواتر به ئیقامه ده‌گه‌ڕانه‌وه بۆ كوردستان. له به‌رامبه‌ردا بڕه پاره‌یه‌كی زۆر ده‌درا به وه‌رگێره كورده‌كان كه له گه‌ڵ پارێزه‌ر و چه‌ند پۆلیسێك دابه‌شده‌كرا.\n5 پارێزه‌ر و دوو پۆلیس ده‌ستگیركران\nله نێو بانده‌كه‌دا 5 پارێزه‌ری ئیتاڵیا ده‌ستگیركران هه‌روه‌ها كارمه‌ندی حكومی و 2 پۆلیسی ئیتاڵی سه‌ر به شاری كرۆتۆن. تا ئێستا 24 كه‌س ده‌ستگیر كراون به تۆمه‌تی باندی قاچاخچێتی و ساخته‌كاری كار ئایاسانی بۆ كۆچی نایاسایی.\nئه‌وانه‌ی گومانله‌ركاون به گشتی 90 كه‌سن كه به‌ڵگه هه‌یه په‌یوه‌ندیان به بانده‌كه هه‌بووه و كاریان له گه‌ڵ كردوون. له نێو 24 كه‌سه‌كه‌دا 15 كه‌سیان زیندانی كران و 9 كه‌سیان ئازاد كران به‌ڵام له ژێر چاودێری چردان.\nئه‌وانه‌ی ڕه‌وانه‌ی زیندان كران:\nMakwan Karim ته‌مه‌ن 46 ساڵ كورد\nKarsol Edwan Ahmed ته‌مه‌ن 40 ساڵ كورد\nMistefa Khoshnaw Hussein ته‌مه‌ن 31 ساڵ كورد\nKhalid Rawezh Waleed ته‌مه‌ن 31 ساڵ ورد\nMohammed Ibrahim Mohammed Albayati ته‌مه‌ن 36 ساڵ كورد\nKhasro Abdulhameed Mohammed Mohammed ته‌مه‌ن 33 ساڵ كورد\nRasul Soran Mirza ته‌مه‌ن 37 ساڵ كورد\nSoran Omar Rashid Rashid ته‌مه‌ن 40 ساڵ كورد\nSamer Khan Ahmadzai ته‌مه‌ن 28 ساڵ ئه‌فغانستان\nUr Rehman Atta ته‌مه‌ن 45 ساڵ پاكستان\nZada Jahfarin Safi ته‌مه‌ن 32 ساڵ ئه‌فانستان\nEdris Mahmoudzadeh ته‌مه‌ن 41 ساڵ ئێران\nSohaib Ahmad ته‌مه‌ن 37 ساڵ پاكستان\nIntzar Ahmed ته‌مه‌ن 40 ساڵ پاكستان\nRachida Lebkhachi ته‌مه‌ن 55 ساڵ مه‌غریب\nئه‌وانه‌ی كه گومانلێكراون\nSalvatore Falcone ته‌مه‌ن 38 ساڵ دانیشتووی شاری كرۆتۆن – ئیتاڵیا\nGianluca Malena ته‌مه‌ن 42 ساڵ دانیشتووی شاری كرۆتۆن – ئیتاڵیا\nIrene Trocino ته‌مه‌ن 45 ساڵ دانیشتووی شاری كرۆتۆن – ئیتاڵیا\nSergio Trolio ته‌مه‌ن 53 ساڵ دانیشتووی شاری كرۆتۆن – ئیتاڵیا\nGabriella Panucci ته‌مه‌ن 51 ساڵ دانیشتووی شاری كرۆتۆن – ئیتاڵیا\nRocco Meo ته‌مه‌ن 56 ساڵ دانیشتووی شاری كرۆتۆن – ئیتاڵیا\nSalvatore Panciotto ته‌مه‌ن 38 ساڵ دانیشتووی شاری كۆسێنجا – ئیتاڵیا\nGennaro Mazza ته‌مه‌ن 67 ساڵ دانیشتووی شاری كه‌تانجارۆ – ئیتاڵیا\nAlfonso Bennardis ته‌مه‌ن 60 ساڵ دانیشتووی شاری كرۆتۆن – ئیتاڵیا\nساته‌وه‌ختی ده‌ستگیركردی تۆمه‌تباران\nسه‌رچاوه: میدیاكانی ئیتاڵیا و مه‌ڵپه‌ڕی فه‌رمی كرۆرتۆن\nئیتاڵیا قاچاخچێتی كورد كوردانی ئیتاڵیا\nپێدانی ئیقامه و پاسپۆرت له یۆنان زۆر خێراتر ده‌كرێت\nكوردێك وه‌ك سه‌رۆك باندێكی قاچاخچێتی له ئه‌سینا ده‌ستگیر كرا\nیه‌ختێك به 36 كۆچبه‌ری نایاساییه‌وه نزیك دورگه‌ی لێفكاده‌ی یۆنان ده‌ستی به‌سه‌رداگیرا


هەواڵ / عێراق :: پێش 4 هەفتە  :: 334 جار بینراوە\nبەڤیدیۆ.. ساتی بۆردومانكردنی سەربازگەیەكی حەشدی شەعبی\nله‌باره‌ی هه‌ڵپساردنی ئه‌نجومه‌نی پارێزگاكان وه‌ڵامی حه‌لبوسی ده‌درێته‌وه\nله‌په‌یوه‌ندیه‌كى ته‌له‌فۆنیدا مایك پۆمپیۆ وه‌زیرى ده‌ره‌وه‌ى ئه‌مریكا به عادل عه‌بدولمه‌هدى سه‌رۆك وه‌زیرانى عێراقى راگه‌یاندووه كه به‌پێى ئه‌و زانیاریانه‌ى كه له‌به‌رده‌ستیاندایه ده‌یسه‌لمێنێت ئه‌و هێرشانه‌ى كراونه‌ته سه‌ر كۆمپانیاى ئارامكۆ له ناو خاكى عه‌ره‌بستانى سعودیه له‌ناوخاكى عێراقه‌وه ئه‌نجام نه‌دراوه.\nله‌به‌یاننامه‌یه‌كدا نوسینگه‌ى سه‌رۆك وه‌زیرانى عێراق ناوه‌ڕۆكى ئه‌و په‌یوه‌ندییه ته‌له‌فۆنییه‌ى ئاشكرا كرد و تیایدا ئاماژه‌ى به‌وه‌داوه كه مایك پۆمپیۆ به عه‌بدولمه‌هدى راگه‌یاندووه كه به‌پێى زنیارییه‌كانى واشنتۆن، ئه‌و هێرشه‌ى سه‌ر كۆمپانیاى ئارامكۆى سعودیه له ناوخاكى عێراقه‌وه ئه‌نجام نه‌دراوه.\nهه‌ر له‌و په‌یوه‌ندییه ته‌له‌فۆنییه‌دا كه دوێنێ یه‌كشه‌ممه 15ى ئه‌یلول ئه‌نجامدراوه، عه‌بدولمه‌هدى جه‌ختى له‌وه‌كردووه‌ته‌وه كه ئه‌ركى حكومه‌ته‌كه‌ى ئه‌وه‌یه پارێزگارى له ئاسایش و ئارامى وڵاته‌كه‌ى بكات و رێگه‌ش نه‌دات له خاكه‌كه‌یه‌وه هێرش بكرێته سه‌ر وڵاتانى دراوسێى.\nپێدچوونەوە: ئیحسانی مەلا فوئاد\nبه‌رپرسێكى باڵاى عێراقى له كه‌نه‌دا ده‌ركرا\nكێ رێگری لە عادل عەبدولمەھدی كرد دەستلەكار بكێشێتەوە؟


امروز هەینی, 10 نیسان 2020\n1. " کاروانی هیوا " لە لایەن ڕێبەری باڵای شۆڕشی ئیسلامیەوە بەرز نرخێندرا\nجام کوردی: پێشکەش کردنی سروودی ئایینی "کاروانی هیوا" لە لایەن کۆمەڵە گەنجێک لە سەر شەقامەکانی تارانی پایتەخت لە لایەن ڕێبەری باڵای شۆڕشی ئیسلامیەوە بەرزنرخێندرا. بە پێی ڕاپۆرتی جام کوردی، هەیئەی سائلین ...\nدروستکراوە لە 03 نیسان 2020\n2. بەرهەمە نوێیەکانی مەنسوور یاقووتی لە ڕێگای بازاڕی کتێبدا\n... ئەمساڵیش دوو ناونیشانی دیکەی ئەو لە لایەن ناوەندەکانی چاپ و پەخشی کتێب لە تاران چاپ و بلاوکرانەوە. "ئایینی یارسان لە ئەساتیری قەومی کورد" یەکێک لە بەرهەمە نوێیەکانی یاقووتیە کە کارێکی لێکۆڵینەوەیی لە دووتۆی ...\nدروستکراوە لە 29 ئازار 2020\n3. نووسه‌ر، وه‌رگێڕ و شه‌رعزانێکی كورد كۆچی دوایی كرد\nجام کوردی: پیاوی ئایینی، سیاسه‌تمه‌دار و نووسه‌رێكی هه‌رێمی كوردستان، كۆچی دوایی كرد. بە پێی ڕاپۆرتی جام کورد، کوردستان تیڤی بڵاوی کردەوە، مه‌لا عه‌بدولله‌تیف بامۆكی، ئه‌ندامی خولی یه‌كه‌می په‌رله‌مانی ...\nدروستکراوە لە 14 ئازار 2020\n4. کرۆنا کۆنسێرتێکی لە ئێران کردە ئۆنڵاین\n... لە ئاستی جیهان هەڵوەشانەوەی کۆنسێرت، فێستیڤاڵی فیلم و بۆنە کەلتووری و نەتەوەیی و ئایینییەکانی بەداوە بووە و تا ئێستای لەگەڵ بێت، زەرەرێکی زۆری لە هونەر و هونەرمەندان داوە. دەوڵەتان بە دوای ڕێکاری تایبەتن ...\nدروستکراوە لە 13 ئازار 2020\n5. باری تەندروستی مامۆستا شەجەریان ڕوو لە باشبوونە\n6. سەمپۆزیۆمی "لێکدانەوەی گرنگایەتی و بایەخی زمانی دایکی" بەڕێوە چوو\n... کە لەوانەدا چەندین وتاری زانستی پێشکەش کرا و زمانی دایکی لە ڕوانگە جیاجیاکانەوە لێک درایەوە. پەنێلی یەکەم لە ژێر ناوی "زمانی دایکی لە ڕوانگەی زمان ناسانەوە" بۆ بیرئایینی دوکتور محەمەد سدیق موفتی زادە بە ...\nدروستکراوە لە 24 شوبات 2020\n7. ڕێبەری مەزنی شۆڕشی ئیسلامی: نەیاران تەنانەت دژی هەڵبژاردنەکانن لە ئێراندا\n... ئابووری و فەرهەنگی و باوەڕی دینی و شۆڕشگێڕانەی خەڵک نابینێتەوە فەرموویان: ئەوان تەنانەت دژی هەڵبژاردنەکانی گەلی ئێرانن و هۆکاری ئەمەش بۆ ئەوە دەگەڕێتەوە کە نایانەوێت دیاردەی بەشداریی خەڵک بە ناوی ئایین ...\nدروستکراوە لە 23 شوبات 2020\n8. کۆچی دوایی محەمەد ڕەزا شەجەریان بەدرۆخرایەوە\n9. فیلمێکی ئێرانی بانگهێشتی فێستیڤاڵی باشترینەکانی باکووری تێگزاس کرا\n... بانگهێشتی ئەم فێستیڤاڵە کرا. فێستیڤاڵی باشترینەکانی باکووری تێگزاس ٢٧ی فێبریڤێری تا ١ی مارسی ٢٠٢٠ بەڕێوەدەچێت. شیاوی باسە لە بیست و دووهەمین فێستیڤاڵی ئایینزای ئەمڕۆ لە ئیتاڵیاشدا کە ٢ بۆ ١٠ی ئاکتەوبری ...\nدروستکراوە لە 18 شوبات 2020\n10. ژیوار دەنگ و مۆسیقای ژنانی کورد دەباتە تاران\n... ١٣٩٨ بەڕێوە دەچێت، خاتوون ژیوار شێخولئیسلامی، جگە لە سەرپەرەشتی گرووپ، سەمای ئایینی و کلاسیکی کوردستان سەرپەشتی دەکات و ئاوازیش دەچڕێت. لەم کۆنسێرتەدا عرفان کەنعانی و سینا موراد پوور کاری داڕشتنی ئاهەنگەکان ...\nدروستکراوە لە 08 شوبات 2020\n11. کۆنفڕانسی نەتەوەیی "شافعییەکان لە بەستێنی شارستانییەتی ئێرانی ئیسلامی" بەڕێوە دەچێت\n... ی هەتاوی یەکەمین کۆنفڕانسی نەتەوەیی "شافعییەکان لە بەستێنی شارستانییەتی ئێرانی ئیسلامی" بەڕێوەدەچێت. بە گوێرەی بانگەوازی بڵاوکراوە کۆنفڕانسە پێنج تەوەر لە خۆ دەگرێت. یەکەم : "ئیمام شافعی و ئایینزای ئەو ...\nدروستکراوە لە 04 شوبات 2020\n12. "مامۆستای ئاوازی ئێران" لە نەخۆشخانە دەرچوو\n13. محەمەد رەزا شەجەریان لە نەخۆشخانە خەوێندرا\n14. ناساندنی کتێبی زانستی بەراوردکردنی پێوانەیی لە زمانە هیندۆروپییەکاندا / شاسوار هەرشەمیی\n(شیعر و ئه ده ب)\n... باوەڕ و ئایین، زانستی ژیانی بە بەرد بوو، خۆی ڕەپێش دەکات. سودیش لەو ھەموو بەرەنجامە زانستیانەی سەرەوە وەردەگرێت، کە ئەو لکە زانستانەی لە سەرەوە ناومان ھێنان پێیگەیشتوون، بۆ سەلماندنی ڕاستی و دروستی بەرنجامەکانی ...\nدروستکراوە لە 21 کانونی دووەم 2020\n15. بەڕێوەچوونی یەکەمین کۆنفرانسی مەریوان ناسی وەدواخرا\n... هونەر و ڕەوتی گۆڕانکارییەکانی لە مەریوان ٢- ئایینە کۆنەکان و پاشماوەی ڕەگەی ئایینیە جۆراوجۆرەکان لە مەریواندا ٣- دەور و پێگەی حوجرە، خانەقا و تەکیەکان لە مەریواندا ٤- ناوداران، ژن و پیاوە هەڵکەوتووەکانی ...\nدروستکراوە لە 14 کانونی یەکەم 2019\n16. وەزیری فەرهەنگی ئێران ستایشی شانۆی کوردی دەکات\n... فەرهەنگ و ئێرشادی ئیسلامی ئێران بۆ خولی نوێی فێستیڤاڵی شانۆی سەقز، جەخت لە سەر ئەوە کراوە: شانۆی کوردی بە هێما و ئاماژە ئیتنیکی و ئایینییەکانی ناوچە کوردنشینەکان دەتوانێت ڕۆژنەیەک بۆ برەودان بە ستایل ...\nدروستکراوە لە 10 کانونی یەکەم 2019\n17. پەیامی وتەبێژی وەزارەتی دەرەوەی ئێران بە زمانی کوردی بە بۆنەی کۆچی دوایی پێشنوێژی هەینی بانە\n... هاتووە: خوالێخۆشبوو مامۆستا حەیدەری ئەڵقەی پەیوەندی کەمینە و ئایین زاکان بوو. بەڕێزیان لە ڕێگای مینبەری نوێژی هەینییەوە لە پێناو بەهێزکردنی یەکێتی نێوان شیعە و سوونە هەوڵی دا، بە ناوی خۆمەوە سەرەخۆشی لەدەسدانی ...\nدروستکراوە لە 30 تشرینی دووەم 2019\n18. دیداری سەرکۆنسووڵی ئێران لەگەڵ وەفدی هاوبەشی یەکێتی زانایان و لیژنەی فەتوا لە سلێمانی\n... سەبارەت بە هاوکاریی کەلتووریی و ئایینی باس و گفتوگۆ کرا. شوشتەری لەم دیدارەدا وێڕای ڕاگەیاندنی ئامادەیی کۆنسووڵخانەی کۆماری ئیسلامی ئێران بۆ بەرفراوان کردن و پەرەپێدانی پێوەندی کەلتووری و ئایینی نێوان ...\nدروستکراوە لە 26 تشرینی دووەم 2019\n19. یەکەمین پێشانگای نێودەوڵەتی کتێبی سلێمانی کرایەوە\n... نێودەوڵەتی کتێب دەکەن. ئەو کتێبانەی لە پێشانگاکەدا نمایش کراون چەندین تەوەری جیاوازی وەکو کتێبی مێژوویی، ئایینی، سیاسی، کلتوری، هونەر و موزیک بە چەندین زمانی ناسراوی جیهانی بەردەستن. کۆتایی/. ...\nدروستکراوە لە 14 تشرینی دووەم 2019\n20. ژمارەی نوێی گۆڤاری هۆنە لە ئێران بڵاوکرایەوە\n... کارناسیی باڵای ئایین و عیرفانی زانکۆی تاران، نووسراوە. بابەتێکی خۆیاری (help self)ش لە ژێر ناوی “تاملات (١)؛ رقابت” لە لایەن نووسەرێکەوە بە نازناوی ئارا، لەم ژمارەیەدا دەبینرێت. ئاوڕدانەوە لە “مێژووی خەت ...\nدروستکراوە لە 01 تشرینی دووەم 2019\nزورفی ناچارە پەنا بۆ مەسعود بارزانی ببات\nڕۆژنامەی العرب: زورفی بۆ وازهێنان لە پێکهێنانی کابینە مەرجێکی دیاریکردووە\nوردەکاری پەیامێکی ئەمریکا بۆ عێراق ئاشکرا دەبێت\nسەلیم جبوری: ئەمریکا لە عێراق ناکشێتەوە\nترەمپ دان بە شکستەکانی ئەمریکادا نانێت / گەمارۆکانی ئەمریکا سزادانی خەڵکە


کوردیپێدیا - 01-06-1978\n📅 01-06-1978 ℹ | تاقم: ڕاکەوت و ڕووداو | زڤانوو بابەتی: 🏳 کوردیی ناوەڕاست\n 📰 | 🏳 کوردیی ناوەڕاست | ڕێبازی ئازادی 10-09-2001\n 📕 | 🏳 کوردیی ناوەڕاست | نه‌وشیروان موسته‌فا ئه‌مین - له که‌ناری دانوبه‌وه بۆ خڕی ناوزه‌نگ, دیوی ناوه‌وه‌ی رووداوه‌کانی کوردستانی ئێڕاق 1975 - 1978 - ئه‌ڵمانیا - 1997. لاپەڕە: 286\n 📕 | 🏳 کوردیی ناوەڕاست | نه‌وشیروان موسته‌فا ئه‌مین - له که‌ناری دانوبه‌وه بۆ خڕی ناوزه‌نگ, دیوی ناوه‌وه‌ی رووداوه‌کانی کوردستانی ئێڕاق 1975 - 1978 - ئه‌ڵمانیا - 1997. لاپەڕە: 248\n👁 ئی بابەتە 14,293 جارێ وینیان


زیانلێكه‌وتوانی بومه‌له‌رزه‌كه: قه‌ره‌بو نه‌كراوینه‌ته‌وه\nکوردستان 2017-12-07 12:11 کۆمێنت 256 جار بینراوە\nزیانلێكه‌وتوانی بومه‌له‌رزه‌كه‌ی ده‌ربه‌ندیخان رایده‌گه‌یه‌نن، هیچ هاوكاریه‌كیان نه‌كراوه‌و ته‌نها خێمه‌یان به‌سه‌ردا دابه‌شكراوه.\nنوێنه‌رانی زیانلێكه‌وتوانی بومه‌له‌رزه‌كه‌ی قه‌زای ده‌ربه‌ندیخان كه شه‌وی 12-11 ئه‌و قه‌زایه و زۆربه‌ی شارو شارۆچكه‌كانی هه‌رێمی كوردستانی هه‌ژاند، له پرێس كۆنفرانسێكدا رایانگه‌یاند، زیاتر له 400 ماڵ مه‌ترسی روخانیان هه‌یه نه‌ك له كاتی رودانه‌وه‌ی بومه‌له‌رزه، به‌ڵكو له هه‌ر حاڵه‌تێكی تریشدا بێت.\nئاماژه‌یان به‌وه‌شكرد، تائێستا نه له‌لایه‌ن حكومه‌تی هه‌رێمه‌وه نه له‌لایه‌ن حكومه‌تی عیراقه‌وه، هیچ قه‌ره‌بویه‌ك نه‌كراونه‌ته‌وه و ته‌نها خێمه‌یان له‌لایه‌ن وه‌زاره‌تی كۆچ و كۆچبه‌رانی عیراقه‌وه به‌سه‌ردا دابه‌شكراوه.\nنوێنه‌رانی زیانلێكه‌وتوانی بومه‌له‌رزه‌كه‌ی ده‌ربه‌ندیخان داواش ده‌كه‌ن په‌رله‌مانتارانی عیراق و كوردستان به‌ده‌م داواكاریه‌كانیانه‌وه بچن، چونكه مه‌ترسی له‌سه‌ر ژیانیان و له‌سه‌ر به‌نداوی ده‌ربه‌ندیخان هه‌یه.


تەندروستی عێراق دەستپێكردنی شەپۆلی سێیەمی كۆرۆنای راگەیاند – wazho.net\nتەندروستی عێراق دەستپێكردنی شەپۆلی سێیەمی كۆرۆنای راگەیاند\nحوزه‌یران 26, 2021\t1643164 جار خوێندراوەتەوە\nوەزارەتی تەندروستی عێراق ئاشكرایكرد، شەپۆلی سێیەمی پەتای كۆرۆنا لە عێراق دەستی پێكردووە و هۆشداریش دەدات لە مەترسی شەپۆلە نوێكە.\nسەیف بەدر، وتەبێژی وەزارەتی تەندروستی عێراق بە ئاژانسی هەواڵی فەرمی عێراقییەی راگەیاندووە، شەپۆلی سێیەمی پەتای كۆرۆنا لە وڵاتدا دەستی پێكردووە، شەپۆلەكە بەهێزتر و مەترسیدارترە لە دوو شەپۆلەكەی پێشوو، پێویستی بە تەركیز خستنە سەر رێگەكانی خۆپاراستنە بۆ كۆنترۆڵكردنی، گرنگترینیشیان بەستی كەمامە و وەرگرتنی ڤاكسینە.\nرونیشیكردووەتەوە، دەستكراوە بە جێبەجێكردنی پلانێكی فراوان بۆ زیادكردنی ژمارەی ڤاكسینەكان لە بەغدا و پارێزگاكانی تر، داواش لە سەرجەم دەزگاكانی راگەیاند و تۆڕە كۆمەڵایەتییەكان دەكەن دەستبكەن بە بڵاوكردنەوەی هۆشیاری تەندروستی و پشت بە سەرچاوەی زانستی متمانە پێكراو ببەستن بۆ گەیاندنی زانیاری.\nوتەبێژی وەزارەتی تەندروستی عێراق جەختیلەوەشكردووەتەوە، رۆڵی سەركردە ئایینی و عەشایەری و كۆمەڵاییەكان و كەسایەتییە گشتیەكانیش گرنگە بۆ هۆشیاركردنەوەی تەندروستی و خۆپاراستن و بانگەواز بۆ وەرگرتنی ڤاكسین بەتایبەتی بۆ ئەو چینانەی مەترسییان لەسەرە.\nPrevious هاوپەیمانی نێودەوڵەتی: بایدن لەگەڵ مانەوەی هێزەكانمانە لە سوریا\nNext نمایشی سەربازی حەشدی شەعبی دەستی پێكرد


25 October 2020 16:21\nپەیامی کورد ... سەرۆکی هەواڵگری مووساد هەواڵ لە پێدانی دیاری عەرەبستان بە سەرۆککۆماری هەڵبژێردراوی ئەمریکا دەدات\nکۆهن ڕایگەیاند کە عەرەبستان بە نیازە ئاشتەوایی لەگەل ئیسرائیل وەکوو دیارییەک بۆ سەرۆککۆماری هەڵبژێردراوی ئەمریکا ، چ دۆناڵد ترامپ سەرکەوتوو بێت یا خود بۆ بایدن ڕەقیبەکەی ئەو پێشکەش دەکات .\nبە پێی ڕاپۆرتێک لە کەناڵی تەلەفزیۆنی ١٢ی ئیسرائیل ، یووسی کۆهن سەرۆکی دەزگای هەواڵگری مووساد کە لە ئاسایی کردنەوەی پەیوەندییەکانی نێوان ئیمارات و بەحرەین لەگەل ئیسرائیل یش ڕۆڵی هەبووە ، دەڵێ کە ئاشتی و ڕێکەوتن ی نێوان ئیسرائیل و عەرەبستانی سەعوودی لە دوای هەڵبژاردنەکانی ئەمریکا ڕادەگەێنیت .\nئەم کەناڵە تەلەفزیۆنییە لە زاری کۆهن ووتی کە ڕیاز بە نیازە ڕێکەوتن لەگەڵ ئیسرائیل وەکوو دیارییەک بۆ سەرۆککۆماری هەڵبژێردراوی ئەمریکا ، خود دۆناد ترامپ سەرکەوتوو بێت یا جۆ بایدن ی ڕەقیبەکەی پێشکەش دەکات .\nکۆهن جەختی کردەوە کە ڕێکەوتنی ئاسایی کردنەوەی پەیوەندییەکانی عەرەبستان ی سەعوودی و ئیسرائیل هەروەها بریتییە لە فرۆشتنی چەکی ئەمریکا بە عەرەبستان دەبێت .\nبە پێی نووسراوی ڕۆژنامەی ڕای الیوم هەندێک لە سەر چاوەکانی ئیسرائیلی ش ڕاپۆرتیان داوە کە ووتووێژگەلی ئاسایی کردنەوەی پەیوەندی نێوان ئیسرائیل و عۆمان بە نێوەندگیری ئەمریکا یش پێشکەوتنگەلێکی بەدەست هێناوە .\nچوار ئەندامی هێزە ئەمنییەکانی عێراق لە هێرشێکی داعشدا کوژران\nتاڵیبان هەڕەشە لەو ئەفغانیانە دەکات کە هاوکاری ئەمریکایان کردووە


تورکیا و یۆنان لەسەر میکانیزمێکی ناتۆ رێککەوتن | KURDPLAT\nتورکیا و یۆنان لەسەر میکانیزمێکی ناتۆ رێککەوتن\nکوردپلات 10/02/2020 09:53:00 ص ليست هناك تعليقات\nهاوپه‌یمانیی ناتۆ ئاشكرایكرد، له‌دوای ماوه‌یه‌ك له به‌رده‌وامیی كۆبوونه‌وه‌كان، له‌سه‌ر پرسی رۆژهه‌ڵاتی ده‌ریای ناوه‌ڕاست، میكانیزمێك سه‌باره‌ت به شێوازه‌كانی دابه‌شكردن، له‌نێوان توركیا و یۆناندا پێكهێنراوه و ئەو دوو وڵاتە لەسەری کۆکن.\nله راگه‌یێندراوه‌كه‌ی ناتۆدا، ئاماژه به‌وه كراوه له ئه‌نجامی زنجیره‌یه‌ك كۆبوونه‌وه‌ی ته‌كنیكی له‌نێوان شانده سه‌ربازییه‌كانی توركیا و یۆنان له باره‌گای سه‌ره‌كیی ناتۆ، میكانیزمی دووقۆڵی سه‌باره‌ت به شێوازه‌كانی دابه‌شكاری له 1ی تشرینی یه‌كه‌مه‌وه، پێكهێنراوه.\nئامانج له میكانیزمه‌كه كه‌مكردنه‌وه‌ی مه‌ترسیی روودانی رووداوه نه‌خوازراوه‌كانه له رۆژهه‌ڵاتی ده‌ریای ناوه‌ڕاست. له چوارچێوه‌ی میكانیزمه‌كه‌دا هێڵێكی په‌یوه‌ندیی به‌په‌له كه دابه‌شكردنی ئاسمانی و ده‌ریایی له‌نێوان توركیا و یۆناندا ئاسانده‌كات، دروستده‌كرێت.\nله راگه‌یێندراوه‌كه‌دا بۆچوونی یه‌نس ستۆڵتنبێرگ، سكرتێری گشتیی هاوپه‌یمانیی ناتۆ، جێكراوه‌ته‌وه و وێڕای ده‌ربڕینی خۆشحاڵی به پێكهێنانی میكانیزمه‌كه، ئاماژه‌ی به‌وه‌ش كردووه، ده‌كرێت ئه‌مه له سایه‌ی "هه‌وڵه بنیاتنه‌رانه‌كانی دوو هاوپه‌یمانیی پڕ به‌های ناتۆ" ئه‌نجامبدرێت.\nیه‌نس ستۆڵتنبێرگ رایگه‌یاندووه "ره‌نگه ئه‌م میكانیزمه ئه‌منییه هاوكاربێت له‌وه‌ی رێگه بۆ هه‌وڵه دیپلۆماتییه‌كان به مه‌به‌ستی تاوتوێكردنی ئه‌و پرسانه‌ی كه بوونه‌ته هۆی ناكۆكییه‌كان، خۆشبكات. ئاماده‌ین بۆئه‌وه‌ی په‌ره‌ی زیاتریشی پێبده‌ین. به‌رده‌وام ده‌بم له‌وه‌ی له په‌یوه‌ندیدا بم له‌گه‌ڵ هه‌ردوو وڵاتی هاوپه‌یمان".\nپێشتر وه‌زاره‌تی به‌رگریی توركیا رایگەیاند، له كۆبوونه‌وه‌ی شانده سه‌ربازییه‌كانی توركیا و یۆنان له‌باره‌ی بنه‌ما گشتییه‌كان، تێگه‌یشتنی هاوبه‌ش هاتووەتە ئاراوه، راشیگه‌یاند "كۆبوونه‌وه‌ی تاوتوێكردنی ورده‌كارییه‌كانی هاوئاهه‌نگیكردن سه‌باره‌ت به ئه‌نجامدانی ئه‌ركه‌كان له رۆژهه‌ڵاتی ده‌ریای ناوه‌ڕاست به‌شێوه‌یه‌كی پارێزراو، رۆژی 5ی تشرینی یه‌كه‌م ئه‌نجامده‌درێت".\nتورکیا رۆژی دووشەممە 10ی ئابی 2020 رایگەیاند، لە چوارچێوەی هەوڵەکانی بۆ دەرهێنانی نەوت و گازی سرووشتی لە دەریای سپیی ناوەڕاست، کەشتیی "ئۆروچ رەئیس" و دوو کەشتیی دیکەی یارمەتیدەری ناردووەتە باکووری دەریای سپیی ناوەڕاست. لەو کاتەشەوە ئەنقەرە سێ جار ماوەی گەڕان و پشکنینی کەشتییەکانی لەو ناوچەیە درێژکردووەتەوە، ئەمەش بووە هۆی تێکچوونی پەیوەندییەکانی نێوان یۆنان و تورکیا


به‌غدا بوو باژارێ ھەری خەرابێ دنیایێ - دارکا مازی\nبه‌غدا بوو باژارێ ھەری خەرابێ دنیایێ\nباژێرێ به‌غدا یێ پایته‌ختا ئیراقێ، جاره‌كه دن وه‌كه خه‌رابترین جیێ ژیانێ ل سه‌ر ئاستا دنیایێ تێ ده‌ست نیشان كرن، هه‌روه‌ها ڤیه‌نا ژی وه‌كه باشترین باژێر.\nد ئەنجاما لێکۆلینەکە دەزگەھا شركه‌تا ئابووریێ یا ب ناڤێ مێرسه‌ر كو سالانە دکە، به‌غدا وەکە باژارێ ھەری خەرابێ سەر روویێ ئەردی ھات دەست نیشان کرن، ھەروه‌ھا ڤیه‌نا ژی وەکە باشترین باژارێ جیھانێ دەست نیشان کرییە.\nدەزگەھا شركه‌تا ئابووری مێرسه‌ر کو ھەر سال د دەربارێ باژار و پایتەختێن وەلاتان دە لێکۆلینان چێدکە و بەلاڤ دکە دایە زانین، پایتەختێ ئاوستوریا ڤیه‌نا باژارێ باشێ جھانێ یە ژ بۆ ژیانێ و پایته‌ختا ئیراقێ به‌غدا ژی خەرابترین باژارێ جھانێ یە ل سەر روویێ ئەردی ژ بۆ ژیانێ.\nل گۆری راپۆرتا مێرسه‌رێ، د رێزا باژار و وەلاتێن ھەری باش د رێزا یەکەم دە ڤیه‌نا و ب رێزا دوویەم ژی رە زیۆریخ و رێزا سێیەم ژی ئۆکلاند جیھ دگرە، ھەروھا ل سەر ئاستا وەلاتێن ئەرەبی ژی، باژارێ ھەری خوەشێ ئەرەبی دوبه‌ی یه ژ بۆ ژیانێ و ل سەر ئاستا جیھانێ ژی د ئاستا 75ان دە جیھ دگرە.\nباژارێ ھەری خەراب ژ بۆ ژیانێ ژی به‌غدا ھاتییە دەست نیشان کرن، کو د رێزا 230ان دە یە.\nھێژایی گۆتنێیە، ب دەھان ملیشیایێن توندرەو ل به‌غدایێ پەیدا بوونە و رەوشا ئەمنی یا باژێر گەلەکی خەراب بوویە و نە ئارته‌شا ئیراقێ نە ژی حکوومەت دکارن رەوشا باژێر کۆنترۆل بکن و رۆژانە ل به‌غدایێ کریارێن تەرۆریستی تێن ئەنجام دایین، بالیۆزخانەیێن وەلاتێن بیانی تێن ئارمان جکرن.


دیرۆکی شیرین و فەرهاد تا پەرستگەی ئاناهیتا - Mehr News Agency\nAP ١٣٩٨ Mordad ١٢ ٢٠:٤٢\nNews Code 27732\nبە ڕاپۆرتی ئاژانسی هەواڵی مێهر، بەردەوام لە ناساندنی ناوچە مێژوویی و گەشتیارییەکانی شاری قوروە، ناوی ناوچەی فەرهادتاش و وێنەکانیمان بینیوە، بەڵام ئەوەی کە ڕازی بەردەکانی ئەو ناوچە چییە؟ تەمەنی چەندە و هۆکاری دروست بوونیان چییە؟ پرسیارگەلێکن کە بەردەوام هەیە.\nبە گەڕان لە تۆڕە کۆمەڵایەتییەکان و ماڵپەڕە جیاوازەکانیش شتێکی ئەوتۆمان دەست ناکەوێت تا وەڵامی پرسیارەکانمان بێت. دۆزینەوەی هۆکاری دروست بوونی ئەو ناوچە کارێکی ئاسان نییە، چۆن لە سەرچاوە مێژووییەکانیش لەم بارەوە باسی زۆر نەکراوە.\nخەڵکی ناوچەکەش شتێکی زۆر لە بارەیەوە نازانن، زیاتر ئەفسانەگەلێک کە لە ئەم پێوەندییەدا هەیە لە ناوچەکە، دەیگێڕنەوە دەگەڕێتەوە بۆ سەر پیوەندی ناوی ئەو ناوچە بە عەشقی شیرین و فەرهادەوە، بەڵام لە کۆتاییدا ئەوەی کە کارناسانی پێوەندیدار دەیڵێنەوە، ئەو پرسە زیاتر لە ئەفسانەیەک نییە.\nئەوەی کە بۆچی سەدان بەردی لاکێش و قاڵبی شکڵ لە ناوچەیەکی بەرز هەروا دانراون؟ چ پێوەندیەک لە نێوان ئەشكەوتێک کە لە نزیکی ئەو بەردانەوەیە، هەیە؟ و چەندین پرسیاری تر هانمانی دا تا لە گەڵ کارناسانی ئیدارەی میراتی فەرهەنگی کوردستان گفتوگۆیەک ئەنجام بدەین کە لە درێژەدا دەیخوێننەوە.\nناساندنی ناوچەی مێژوویی فەرهادتاش\nکارناسی ئیدارەی گشتی میراتی فەرهەنگی پارێزگای کوردستان ڕایگەیاند: کاری لێکدانەوەی کۆنینە ناسیی بەشێک لە شاری قوروەمان لە ساڵی ٨٢ ئەنجام دا کە لە ئەو پڕۆژە، تیمی کۆنینە ناسی ئاسەواری میژووییشی لە ناوچەی فەرهادتاشی ئەو شارە لیک دایەوە.\nئێقباڵ عەزیزی زیادی کرد: ڕووبەری ئەو ناوچە ٣٠٠ بۆ ٤٠٠ مەتری چوارگۆشە کە دۆسیەی تۆمار کرانیشی بۆ پێک هات و ناوچەی فەرهاد تاش چووە ڕیزی ئاسەواری نەتەوەیی وڵاتەوە و تۆمار کرا.\nناوبراو بە ئاماژە بە ئەوەی کە ئاسەواری بەرد تاشینی ئەو ناوچە هاوشێوەی تەخت سڵێمانە، ڕایگەیاند: لە شێوەی نەژیارڤانی سەردەمی هەخامەنشیان و تەنانەت پێش لە ئەوە، بەردەکانیان لە کێوگەلێک کە لەبار بوونی لەت لەت دەکرد، پاشان دەیانیان گواستەوە بۆ شوێنگەلێک کە دەیانەویست بینای مێژوویی و یا ئایینی بکەنەوە.\nئەو کارناسە بە وتنی ئەوەی کە لە شاری قوروە، بینای گەورەی ئایینی یا دەسەڵاتداریمان نییە کە ئەو بەردانە بەکار بهێنن تێیدا، درێژەی دا: بۆ زانینی ئەوەی کە ئەو بەردانە گواستراونەتەوە یان دەگوازرانەوە بۆ کوێ پێویستمان بە هاوکاری نێوان پارێزگایی هەیە. ئێمە لە گەڵ هەمەدان کە لە نزیکی ئەو ناوچەیە پێوەندیمان گرت بەڵام وەڵاممانیان نەدایەوە.\nئەگەری بەکارهێنانی بەردەکانی فەرهادتاش لە پەرستگەی ئاناهیتا یا شاری هەمەدان\nناوبراو وتی: دوو ئەگەر هەیە یەکێک ئەوەی کە ئەو بەردانە بۆ پەرستگەی ئاناهیتا لە کەنگاوەری کرماشان گوازرابێنەوە و یا ئەوەی کە بۆ هەمەدان کە سەردەمێک پێتەختی هەخامەنشییەکان بووە. دۆزیەنەوەی ئەو پرسە پێویستی بە لێکدانەوە و توێژینەوە لە ئەو دوو پارێزگا هەیە.\nعەزیری وتیشی: زۆربەی سەردەکان لە پانایی یەک مەتر و درێژایی دوو مەتر و بە بەرزایی یەک مەتر بڕدراونەتەوە و ژمارەیانیش زیاتر لە چەند سەد دانەیە.\nناوبراو شێوەی لەت لەت کردنی ئەو بەردانەی بەم شێوەی شرۆڤە کرد کە بە دروست کردنی شەقگەلێک لە بەرد، شێویان کردووەتە ناو ئەو شەقانەوە و پاشان چێوەکەیان کوتاوەتەوە و بە دوای ئەوە ئاویان تێبەرداوە کە بە هۆیەوە چێوەکان بایان کردووە و لە کۆتاییدا دەبووە هۆی لەت بوونی بەردەکان.\nناوبراو هەورها وتیشی: شوێنی نیشتەجێ بوونی بەردتاشەکانیش نادیرە. ئەگەری هەیە بە شێوەی وەرزی لەوێ کاریان کردووە.\nفەرهادتاش و شیرین و فەرهاد پێوەندییەکیان پێکەوە نییە\nعەزیری لە درێژەدا وتی: لە ئەفسانەگەلێک کە لە ئەو ناوچە هەیە ئەو بەردانە پێوەند دەدەنە پرسی فەرهاد و شیرینەوە لە حاڵێکدا کە ئەو پرسە بۆ ئەو ناوچە ڕاست نییە.\nناوبراو هەروەها ئاماژەی کردە سەر ئەشکەوتێک کە لە نزیکی ئەو ناوچەیە و وتی: ئەو ئەشکەوتە، ئەشکەوتێکی سروشتییە کە بە هۆی ئاو بردنی بەردە ئاهەکییەکانەوە پێک هاتووە و مێژوویی نییە و پێوەندی بە پرسی فەرهادتاشەوە نییە.\nناوبراو وتیشی: ئەو ناوچە چۆن بەرز و نەناسراوە و خاوەم ئیمکاناتی حەسانەوە و گەشتیاری نییە، لە لایەن گەشتیارانەوە پێشوازی لێ نەکراوە و زۆربەی هۆگرانی ئاسەوارە مێژووییەکان سەردانی دەکەن.\nسەرچاوەی کەم لە مێژووی فەرهادتاش هەیە\nسەرۆکی گرووپی گەشتیاری میراتی فەرهەنگی کوردستانیش بە ئاماژە بە ئەوەی کە سەرچاوەی زۆر لە تەمەنی مێژوویی ناوچەی فەرهادتاش بە دەستەوە نییە، وتی: لە باری مێژووییەوە بە پێی بەڵگەکان ئەگەری هەیە تەمەنی ناوچەی فەرهادتاش بگەڕێتەوە بۆ سەردەمی ساسانییەکان. چونکوو ئاسەواری تریش لە سەردەمی ساسانییەکان لە شاری قوروە هەیە.\nئاوات مەکاری وتی: خەڵک ئەفسانەی شیرین و فەرهاد بۆ ئەو بەردانە دەگێرنەوە بەڵام ئەگەرێکی تر کە هەیە ئەوەیە کە لە بەردەکانی بۆ ناوچە بۆ پەرستگەی ئاناهیتا لە کەنگاوەری کرماشان کەڵکیان وەرگرتووە. بە گشتی سەرچاوەی زۆر کەم لە سەر ئەو ناوچە هەیە و یان ئێمە دەستمان نەکەوتووە.\nناوبراو درێژەی دا: ئەگەر ژێرخانی پێویست لە ئەو ناوچە دروست بێت، دەتوانێت ببیتە هۆی هان دانی گەشتیاران بۆ سەردان لە ئەو ناوچە.\nڕۆڵی کاریگەری خەڵک لە چالاک کردنەوەی شوێنە گەشتیارییەکان\nکارناسی گەشتیاری میراتی فەرهەنگی کوردستان بە جەخت لە سەر ئەوەی کە خەڵک ڕۆڵی زۆر کاریگەریان لە چالاک کردنەوەی شوێنە گەشتیارییەکان هەیە، وتی: لە نزیکی ناوچەی فەرهادتاش، سەراوی قوروە، ناوچەی پارێزراوی بەدر و پەرێشان و گۆمی ئاوی گەرمی بابە گوڕگوڕما هەیە کە دەتوناێت پاکێجێکی گەشتایری دروست بکات بەڵام بە مەرجی ئەوەی کە ژێرخانەکانی پێویست لە ئەو ناوچە دروست بێت.


سعودیە، زیاتر لە 3700 تووشبووی نوێی كۆرۆنا تۆماركرا – تۆڕی میدیایی خەڵک\nسعودیە، زیاتر لە 3700 تووشبووی نوێی كۆرۆنا تۆماركرا\n2020/06/10 - 6:15 PM\nوەزارەتی تەندروستی سعودیە، تۆماركردنی 3717 توشبووی نوێ بە ڤایرۆسی كۆرۆنا لە ماوەی 24 كاتژمێری ڕابردوودا لە شانشینی عەرەبی ڕادەگەیەنێت، ئەمەش بە ژمارەكی زۆری تووشبوان لە وڵاتەكەدا دادەنرێت.\nئەمڕۆ چوار شەممە، وەزارەتی تەندروستی سعودیە لە بەیاننامەیەكدا ڕایگەیاند”لەماوەی 24 كاتژمێری ڕابردوودا 3717 حاڵەتی توشبوونی نوێ بە ڤایرۆسی كۆرۆنا (كۆڤید-19) تۆماركران”، ئەمەش بە ژمارەیەكی زۆری توشبوونی ڕۆژانە بە ڤایرۆسی كۆرۆنا لە وڵاتەكەدا دادەنرێت.\nوەزارەتی تەندروستی سعودیە دەڵێت”لەماوەی 24 كاتژمێری ڕابردوو 36 حاڵەتی گیانلەدەستدان تۆماركران بەهۆی ڤایرۆسەكەوە، بەمەش كۆی گشتی ژمارەی ئەوانەی بەهۆی كۆرۆناوە لە سعودیەوە گیانیانلەدەستداوە گەیشتە 819 كەس، لەئێستاشدا كۆی گشتی ئەوانەی لە سعودیە دووچاری ڤایرۆسی كۆرۆنا بوون، بۆ 112288 حاڵەت بەرزبۆتەوە”.\nهەر بەپێی بەیاننامەكەی وەزارەتی تەندروستی سعودیە، لەماوەی 24 كاتژمێری ڕابردوودا، 1615 كەس نەخۆشییەكەیان پەڕاندووە و چاكبوونەتەوە، بەمەش كۆی گشتی ژمارەی ئەوانەی چاكبوونەتەوە، گەیشتە 77954 كەس، زۆرترین حاڵەتە نوێیەكانیش كە تووشی كۆرۆنا بوون لە ماوەی 24 كاتژمێری ڕابروو، لە ڕیاز (1317) و لە جدە (460)، تۆماركراون.\nلیژنەی باڵای وەزاری بۆ ڕووبەڕووبوونەوەی كۆرۆنا چەند بڕیارێكی دەركرد


به‌یانی دامه‌زراندنی شورای ناوخۆی کاتی بۆ به‌ڕێوه‌بردنی شاری بوعلی له ناوچه‌ی سوسه‌له تونس – Denegkan\nبه‌یانی دامه‌زراندنی شورای ناوخۆی کاتی بۆ به‌ڕێوه‌بردنی شاری بوعلی له ناوچه‌ی سوسه‌له تونس\nbydengekan\tJanuary 24, 2011\tگشتی\nپاش ئه‌وه‌ی بڕیار درا که ” محمد الغنوشی” حکومه‌تی نوێ دروست کا،واته سه‌رپه‌رشتی هه‌ڵبژاردنه‌کانی سه‌رۆکایه‌تی تازه‌ی ووڵات بکات. هه‌روه‌ها به‌دوای دروست بوونی بۆشایی به‌ڕوه‌وه‌بردن له شاره‌که‌ماندا ” سیدی بو علی” له ویلایه‌تی سوسه.\nئێمه هاووڵاتیانی شاری بو علی که‌له ” مه‌یدانی گه‌ل”کۆبوینه‌ته‌وه ڕایده‌گه‌یه‌نین:\n• ئه‌م بڕیاره ڕه‌ت ده‌که‌ینه‌وه ،له سه‌ر بنه‌مای ئه‌وه‌ی که له ده‌ستورێکی نادیموکراتی و نا جه‌ماوه‌ری و چه‌ندجارێک پێشێلکراو و هه‌موو ماف وهه‌سته نیشتیمانیه‌کانی ووڵات له خۆ ناگرێت.\n• ڕه‌تی ده‌که‌ینه‌وه که حیزبی حاکم ده‌سه‌ڵاتی به‌سه‌ر ژیانی سیاسی ووڵاتدا بمێنی، به‌نوێنه‌رایه‌تی دارو ده‌سته‌و که‌سه ناسراوه‌کانی له ناو حکومه‌ته پێکهاتوه تازه‌که‌دا.\n• هه‌ڵبژاردنی شورای ناوخۆیی کاتی به شێوه‌یه‌کی ئاشکرا ،بۆ به‌ڕێوه‌بردنی کاروباری شار و کارکردن له چوارچێوه‌ی ناوه‌خۆ وهاوئاهه‌نگی کردن له ئاستی جمهوری ونیشتیمانی،بۆ گێڕانه‌وه وبه‌ڕێوه‌بردنی ژیانی مه‌ده‌نی و ئابووری وڕۆشنبیری وسیاسی له ووڵات،تا ئاماده‌کردن وهه‌موارکردنی ده‌ستورێکی نوێی دیموکراتی و جه‌ماوه‌ری ،و ئاماده‌کردنی هه‌ڵ‌لبژاردنێک که تێیدا ده‌سه‌ڵات به شێوه‌یه‌کی ئاسایی و به ئاشتی ئاڵوگۆڕ ده‌کرێت ،به بێ پاوان کردنی ده‌سه‌ڵات وه هه‌موو هێزه نیشتیمانیه‌کان له خۆدا ده‌گرێت.\nکارومه‌هامه‌کانی ئه‌م شوورا(ئه‌نجومه‌ن)ه بریتین:\n• دروست کردنی لیژنه‌کان بۆ پاراستنی گه‌ڕه‌که‌کان وهاوئاهه‌نگردن له نێوانیاندا.\n• کارکردن بۆ گه‌ڕانده‌نه‌وه‌ی ژیانی ئابووری ڕۆژانه و فه‌راهه‌مکردنی پێویستیه‌کانی ژیانی ڕۆژانه‌ی هاوولاتیان.\n• شه‌ونخونی کردن بۆ پاک ڕاگرتنی شار.\n• په‌یوه‌ندی کردن وهاوئاهه‌نگی کردن له‌گه‌ڵ ئه‌نجومه‌نه ناوخۆییه‌کان و جمهوریه‌کان که پیکهاتوون.\n• په‌یوه‌ندی کردنی به‌رده‌وام له‌گه‌ڵ له‌شکری نیشتمانی، به‌و سیفه‌ته‌ی ئه‌وان تاکه راگری ووڵاتن.\nبڕیارماندا بۆ دابه‌ش بوون به‌سه‌ر ئه‌م لیژنانه‌ی خواره‌وه:\n• لیژنه‌ی پروپاگه‌نده‌و ڕاگه‌یاندن.\n• لیژنه‌ی په‌یوه‌ندی کردن به له‌شکری نیشتمانی.\n• لیژنه‌ی سه‌رپه‌رشتی کردنی پاراستنی گه‌ڕه‌که‌کان.\n• لیژنه‌ی پاک وخاوێنی.\n• لیژنه‌ی فه‌راهه‌مکردن وپێدانی پێویستیه‌کان.\n• لیژنه‌ی هۆشیارکردنه‌وه وئاراسته‌کردن وڕۆشنبیری.\nوه‌رگێڕانی / ئاراس ڕه‌شید\nله پێگه‌ی حیزبی کرێکاری کۆمۆنیستی تونسی (موقع حزب العمال الشيوعي التونسي)Albadil.org\nPrevious برینی دووری ….. سه‌ردار جاف\nNext توندیژیی نێو خیزان


پەرلەمانی كوردستان بانگهێشتی پەرلەمانتاران دەكات | دەزگاى زارى کرمانجى\nسەرۆكی پەرلەمانی كوردستان، بانگهێشتی گشت ئەندامانی پەرلەمان دەكات بۆ ئامادەبوون لە دانیشتنی ژمارە (1)ی ئاسایی ساڵی یەكەم لە خولی هەڵبژاردنی پێنجەمی پەرلەمان، كە لە كاتژمێر 11ی پێشنیوەڕۆی رۆژی سێشەممە رێكەوتی 2019/9/17 بەڕێوە دەچێت.\nئەمەش دەقی بانگهێشتەكەیە:\nبە پشتبەستن بە حوكمی بڕگەی (سێیەم) لە ماددەی (18)ی پەیڕەوی ناوخۆی پەرلەمانی كوردستانی-عێراق، بڕیارمان دا بانگهێشتی گشت ئەندامە بەڕێزەكانی پەرلەمان بكەین بۆ دانیشتنی ژمارە (1)ی ئاسایی ســـاڵی یەكەم لە خولی هەڵبژاردنی پێنجەمی پەرلەمانی كوردستان-عێراق، لە كاتژمێر (11)ی پێشنیوەرۆی رۆژی سێشەممە رێكەوتی 2019/9/17، تكایە لەكاتـی دیـاریكراودا ئامادە بن.\nد.رێواز فایەق حوسێن